title: Hymie Weiss

text: Valamiehistön valinta Joe Saltisin, kenen kanssa Wojciechowski pyrki liittoutumaan, murhaa koskevaa oikeudenkäyntiä varten alkoi 11. lokakuuta 1926, ja Wojciechowski sekä neljä hänen miestään nähtiin siellä. Hänen mukanaan tuona päivänä olivat hänen henkivartijansa Sam Pellar, gangsteri Paddy Murray, asianajaja William W. O'Brien, ja Benjamin Jacobs (O'Brienin selvitysmies). Kello 16 tuona iltapäivänä Wojciechowski ja hänen miehensä lähtivät State Streetillä sijaitsevalle päämajalleen, entiseen Schofieldin kukkakauppaan. Viisikko parkkeerasi autonsa Superior Streetille ja kiersi kulman takaa ylittääkseen State Streetin. Heidän ylittäessään tietä kaksi viereiseen vuokrataloon piiloutunutta pyssymiestä avasi tulen Thompson-konepistoolilla ja haulikolla. Wojciechowski ja Murray haavoittuivat kuolettavasti ensimmäisestä hyökkäyksestä. William O'Brieniin osui neljä kertaa, ja hän hoiperteli läheiseen porraskuiluun. Ensimmäiset tulituksen äänet saivat paniikissa olevan Sam Pellarin vetämään .38 -kaliberin aseensa ja vaistonomaisesti ampumaan laukauksen ampujien suuntaan (kyseinen luoti osui vahingossa Wojciechowskiin, kun tämä lyyhistyi kadulle). Haavoittuneet Pellar ja Jacobs hoipertelivat samaan suuntaan, mistä olivat tulleet. Luodit seurasivat heitä koko matkan, ja jotkin niistä kolhaisivat vastapäätä olevan Pyhän nimen katedraalin kulmakiveä.


title: Hymie Weiss

text: Wojciechowski on haudattu Mount Carmel -hautausmaalle, Hillsideen, Illinois'hin, jonne myös Al Caponen ja Dean O'Banionin on haudattu.


title: Hymie Weiss

text: Weiss ja muut kieltolain aikaiset mafiosot toimivat pohjana monille 1930-luvun gangsterielokuville. Esimerkiksi James Cagney pohjasi hahmonsa Weissiin ja Dean O'Banioniin vuoden 1931 elokuvassa "Yhteiskunnan vihollinen".


title: Velholehdet

text: Velholehdet ("Circaea") on horsmakasveihin kuuluva kasvisuku. Suvussa on alle kymmenen lajia ja lisäksi useita risteymälajeja. Lajeista pikkuvelholehteä, välivelholehteä ja isovelholehteä voidaan viljellä monivuotisena koristekasvina. Yksi velholehtilaji, pikkuvelholehti esiintyy luonnonvaraisena Suomessa. Sitä kasvaa koko maan alueella kosteissa lehtometsissä.Risteymiä:


title: Anders Sandøe Ørsted

text: Anders Sandøe Ørsted (21. joulukuuta 1778 Rudkøbing – 1. toukokuuta 1860) oli tanskalainen oikeustieteilijä ja poliitikko, joka toimi Tanskan pääministerinä vuosina 1853–1854.


title: Anders Sandøe Ørsted

text: Ørsted valmistui juristiksi 1799 ja työskenteli vuodesta 1801 Tanskan oikeuslaitoksessa ja vuodesta 1813 hallituskansliassa. Hänestä tuli 1825 yliprokurori ja 1842 valtakunnanministeri ("statsminister", ei tuolloin vielä tarkoittanut pääministeriä). Hän menetti Tanskan liberaalien myötätunnon asetuttuaan vastustamaan vaatimuksia perustuslaista ja joutui eroamaan muiden vanhoillisina pidettyjen ministerien joukossa maaliskuussa 1848. Ørsted kuitenkin valittiin lokakuussa 1848 perustuslakia säätävään kansalliskokoukseen, jossa hän esiintyi liberaalin kehityksen vastustajana. Hän oli 1850–1853 edustajana parlamentin ylähuoneessa. Monien yllätykseksi kuningas nimitti Ørstedin pääministeriksi huhtikuussa 1853. Hän yritti avoimesti peruuttaa vuodesta 1848 toteutettuja poliittisia uudistuksia ja sai vastaansa voimakkaan opposition. Ørstedin heinäkuussa 1854 asetuksella vahvistama uusi valtiosääntö herätti lisää vastustusta, ja hän jätti lopulta pääministerin tehtävät saman vuoden joulukuussa. Hänet haastettiin yhdessä eräiden muiden kanssa valtakunnanoikeuteen, mutta vapautettiin helmikuussa 1856.


title: Anders Sandøe Ørsted

text: Ørsted julkaisi monia merkittävinä pidettyjä oikeustieteellisiä ja oikeusfilosofisia tutkielmia, joissa hän käsitteli lähes kaikkia Tanskan lainsäädännön haaroja. Sekä tieteilijänä että hallintomiehenä hänellä on sanottu olleen hyvin suuri vaikutus Tanskan oikeusjärjestelmän ja lainsäädännön kehittämiseen 1800-luvun alkupuolella. Hän oli vuodesta 1848 Tanskan kuninkaallisen tiedeseuran Videnskabernes selskabin puheenjohtaja.


title: Anders Sandøe Ørsted

text: A. S. Ørsted oli kuuluisan tiedemiehen Hans Christian Ørstedin nuorempi veli.


title: Raparperit

text: Raparperit ("Rheum") on tatarkasveihin kuuluva kasvisuku, jossa on noin 50 lajia. Ne kasvavat Itä-Euroopassa, Keski-Aasiassa, Himalajalla ja Kiinassa. Raparperit ovat vankkavartisia tai puutuneita perennoja, joiden kukintovarsi venyy näyttävän korkeaksi. Himalajanraparperi voi kasvaa jopa kolme metriä korkeaksi. Raparpereja voidaan hyödyntää monivuotisina koristekasveina, lääkekasveina ja tarharaparperia ruokakasvina.


title: Pekka Paavolainen

text: Pekka (Peter, Pietari) Paavolainen (30. joulukuuta 1868 Kivennapa – 12. tammikuuta 1930 Kivennapa) oli suomalainen henkikirjoittaja, varatuomari ja kansanedustaja.


title: Pekka Paavolainen

text: Paavolaisen vanhemmat olivat maakauppias Pietari Paavolainen (1846–1902) ja Maria Kääpä (1847–1906). Hän pääsi ylioppilaaksi Viipurin lyseosta 1888 ja suoritti Helsingin yliopistossa kameraalitutkinnon 1890 ja yleisen oikeustutkinnon 1893. Paavolainen sai varatuomarin arvon 1897.


title: Pekka Paavolainen

text: Paavolainen toimi Suomen senaatin talousosaston ylimääräisenä kopistina vuodesta 1890 ja oli sittemmin Äyräpään kihlakunnan henkikirjoittajana 1899–1913 ja 1917–1930. Hän joutui välillä eroamaan henkikirjoittajan virasta Suomen kenraalikuvernöörin painostuksesta 1913. Paavolainen toimi lisäksi Rajajoen hoitoalueen metsäkasöörinä 1900–1907 ja 1913–1923, Kivennavan seurakunnan kirkonisännöitsijänä 1902–1906 sekä Viipurin läänin maatalouskomissionin sihteerinä 1907–1909. Hän oli vuonna 1910 senaatin määräämänä Suomen valtion edustajana Suomenlahden ja Laatokan välisen rajan rajankäynnissä ja kuului 1910-luvun alussa jäsenenä Kivennavan ja Uudenkirkon kuntien yhdistämistä Pietarin kuvernementtiin vastustaneeseen adressitoimikuntaan.


title: Pekka Paavolainen

text: Paavolainen oli nuorsuomalaisen puolueen ja vuodesta 1918 kokoomuspuolueen kansanedustajana 1914–1919 edustaen Viipurin läänin itäistä vaalipiiriä. Hän oli presidentin valitsijamiehenä vuoden 1925 presidentinvaaleissa.


title: Pekka Paavolainen

text: Pekka Paavolainen oli naimisissa vuodesta 1894 Alice Laura Helena Löfgrenin kanssa. Heidän lapsiaan olivat kirjailija Olavi Paavolainen (1903–1964) ja diplomi-insinööri, vuorineuvos Lauri Paavolainen (1899–1958). Pekka Paavolaisen veli oli kansanedustaja Erkki Paavolainen (1890–1960).


title: Suoputket

text: Suoputket ("Peucedanum") on sarjakukkaiskasveihin kuuluva kasvisuku. Suoputkia voidaan viljellä monivuotisina koristekasveina. Rohtosuoputkea ja rihmasuoputkea on käytetty lääkekasvina. Yksi suoputkilaji, luhtasuoputki kasvaa luonnonvaraisena Suomessa. Sitä esiintyy koko maassa, paitsi Pohjois-Lapissa.


title: Rantaputket

text: Rantaputket ("Ligusticum") on sarjakukkaiskasveihin kuuluva kasvisuku, jossa on yli 50 lajia. Lajeista koloradonrantaputkea ja merirantaputkea voidaan hyödyntää monivuotisena koristekasvina ja maustekasvina. Yksi rantaputkilaji, merirantaputki kasvaa luonnonvaraisena Suomessa. Sitä esiintyy tulokaskasvina länsi- ja etelärannikon kivikkoisilla merenrannoilla.


title: Goodbye to Yesterday

text: ”Goodbye to Yesterday” on virolaisten Elina Bornin ja Stig Rästan esittämä kappale. He osallistuivat kappaleella Eesti Laul -kilpailuun 2015 voittaen sen ylivoimaisesti yli 70 000 äänellä, mikä on suurin äänisaalis koko kilpailun historiassa. Voiton myötä he pääsivät edustamaan Viroa vuoden 2015 Eurovision laulukilpailuun. Elina Born oli aiemmin hakenut edustuspaikkaa kerran ja Stig Rästa useita kertoja.


title: Goodbye to Yesterday

text: Kappale sijoittui Eurovision ensimmäisessä semifinaalissa kolmannelle sijalle 105 pisteellä ja pääsi finaaliin. Finaalissa sijoitus oli seitsemäs, ja pistesaalis 106 pistettä.


title: Carl Theodor Zahle

text: Carl Theodor (C. Th.) Zahle (19. tammikuuta 1866 Roskilde – 3. helmikuuta 1946) oli tanskalainen poliitikko, joka toimi Tanskan pääministerinä vuosina 1909–1910 ja 1913–1920. Hän edusti Radikaali Venstre -puoluetta.


title: Carl Theodor Zahle

text: Zahle oli suutarin poika, joka kouluttautui lakimieheksi. Hän toimi vuodesta 1891 Politiken-lehden toimittajana ja oli edustajana kansankäräjillä vuodesta 1895 alkaen. Hän kuului aluksi liberaaliin Venstrereformpartiet-puolueeseen, jonka hajottua vuonna 1905 hänestä tuli Radikaalin Venstren johtohahmo. Zahle onnistui kaatamaan epäluottamuslauseella Ludvig Holstein-Ledreborgin hallituksen ja tuli itse ensimmäisen kerran pääministeriksi lokakuussa 1909, mutta joutui eroamaan seuraavan vuoden heinäkuussa. Hän pyrki tuolloin muuttamaan varsinkin maanpuolustuslakia siten, että Tanskan armeijaa kevennettäisiin. Vuosina 1911–1913 Zahle toimi Stegen kaupungin pormestarina.


title: Carl Theodor Zahle

text: Zahle palasi pääministeriksi kesäkuussa 1913 ja saavutti toisella pääministerikaudellaan suuren vaikutusvallan. Hänen hallituksensa sai ensimmäisen maailmansodan aikana poikkeukselliset valtaoikeudet ja toteutti monia merkittäviä uudistuksia. Se muun muassa uudisti 1915 parlamentin antamalla naisille äänioikeuden, muuttamalla kansankäräjien vaalitavan suhteelliseksi ja poistamalla ylähuoneen eli maapäivien ("landsting") vaaleista etuoikeutetut äänestäjäryhmät, myi 1917 Tanskan Länsi-Intian saaret pois, antoi 1918 Islannille itsehallinnon ja lakkautti eräitä vanhentuneita maanomistusjärjestelyitä. Puolueloikkausten seurauksena Zahlen hallitus menetti vuoden 1920 alussa kapean enemmistönsä parlamentissa, jolloin kuningas Kristian X painosti Zahlea jättämään eronpyyntönsä. Kuninkaan kyseenalaisena pidetty toimi synnytti Tanskassa niin sanotun pääsiäiskriisin.


title: Carl Theodor Zahle

text: Zahle siirtyi vuonna 1928 kansankäräjiltä ylähuoneeseen, jossa hän oli vuoteen 1939. Hän toimi vielä oikeusministerinä Thorvald Stauningin hallituksessa 1929–1935 sekä maapäivien puhemiehenä 1936–1939.


title: Piikkiputket

text: Piikkiputket ("Eryngium") on sarjakukkaiskasveihin kuuluva suku, jossa on 230 lajia. Ne ovat yksi-, kaksi- tai monivuotisia kasveja, joiden luonnonvarainen esiintymisalue on laaja. Euroopassa, Pohjois-Afrikassa, Turkissa, Keski-Aasiassa, Kiinassa ja Koreassa esiintyvät lajit kasvavat kuivilla kallioisilla paikoilla tai merenrannoilla. Pohjois- ja Etelä-Amerikassa esiintyvät lajit kasvavat yleensä märillä ja soisilla ruohostomailla. Useimmilla piikkiputkilla on piikkisten lehtien muodostama tyviruusuke ja kukintona ohdakemainen sarja, joka on pallon tai sylinterin muotoinen.


title: Piikkiputket

text: Useita eri piikkiputkia viljellään monivuotisina koristekasveina, kaksivuotista salaattipiikkiputkea ravintokasvina. Alppipiikkiputkea ja sinipiikkiputkea käytetään leikkokukkana.


title: Luettelo YK:n pakkausnumeroista 2701–2800

text: Alla on esitetty YK:n asettamat kemikaalien sekä teollisten valmisteiden pakkaus- ja kuljetusmerkinnät aineille, joiden YK-numerot ovat 2701–2800.


title: S/S Faust

text: S/S Faust oli suomalaisen varustaja Ernst Sohnin vuonna 1908 Porvoosta hankkima höyrylaiva. Alus koeajettiin Porvoossa heinäkuussa 1908, ja sen todettiin toimivan moitteettomasti. Sen jälkeen uusi omistaja, tuolloin laivameklarina toiminut Ernst Sohn, ajoi sen Viipurin edustalla sijaitsevaan Uuraaseen (ruots. Trångsund). Faustin rakensi vuonna 1908 Porvoolainen Bruno Nyholmin omistama Porvoon konepaja.


title: Kuuruohot

text: Kuuruohot ("Lunaria") on ristikukkaiskasveihin kuuluva suku, jossa on kolme lajia. Kuuruohoja esiintyy Euroopassa ja Länsi-Aasiassa. Ne ovat yksi-, kaksi- tai monivuotisia ruohovartisia kasveja. Kesäkuuruohoa, joka on yksi- tai kaksivuotinen, ja ikikuuruohoa, joka on perenna, viljellään koristekasvina. Kesäkuuruohon kuivia lituja käytetään leikkokasvina.


title: Rudy Gobert

text: Rudy Gobert (s. 26. kesäkuuta 1992 Saint-Quentin) on ranskalainen koripalloilija.


title: Rudy Gobert

text: Sentterinä pelaava 216-senttinen Gobert edusti vuosina 2010–2013 kotimaansa Cholet Basketia. Denver Nuggets varasi hänet 27. vuorolla NBA:han . Gobert on edustanut NBA:ssa Utah Jazzia, josta häntä on peluutettu myös D-Leaguen puolella. Kaudesta 2015–2016 lähtien hän on kuulunut säännöllisesti Jazzin aloituskokoonpanoon. Kaudella 2016–2017 hän oli NBA:n torjuntatilaston ykkönen (2,6 torjuntaa per ottelu) ja hänet valittiin . Kaudella 2017–2018 hänet valittiin ksi.


title: Rudy Gobert

text: Ranskan maajoukkueessa Gobert on voittanut pronssia vuoden 2014 MM-kilpailuista ja vuoden 2015 EM-kilpailuista.


title: Triumph (Circlen albumi)

text: Triumph on vuonna 2009 ilmestynyt Circlen 31. albumi. Levy äänitettiin New Jerseyssä WFMU-radioaseman studiossa syyskuussa 2007, jolloin se myös radioitiin. Samassa paikassa oli taltioitu jo yhtyeen vuoden 2006 albumi "Arkades". "Triumph" julkaistiin aluksi vain vinyylinä tammikuussa 2009 ja CD-muodossa se ilmestyi saman vuoden marraskuussa.


title: Leukoijat

text: Leukoijat ("Matthiola") on ristikukkaiskasveihin kuuluva suku, jossa on 55 lajia. Niitä esiintyy Länsi-Euroopassa, Etelä-Afrikassa, Keski-Aasiassa ja Kaakkois-Aasiassa. Leukoijat ovat yksi- tai monivuotisia pystykasvuisia ruohokasveja, harvoin varpuja. Useita leukoijalajeja viljellään yksivuotisina koristekasveina, tarhaleukoijasta jalostettu talvileukoija on myös huonekasvi ja leikkokasvi.


title: Thomas Heurtel

text: Thomas Heurtel (s. 10. huhtikuuta 1989 Béziers) on ranskalainen koripalloilija.


title: Thomas Heurtel

text: Pelintekijänä pelaava Heurtel on edustanut ranskalaisten seurajoukkueiden lisäksi espanjalaisia joukkueita sekä turkkilaista Anadolu Efesiä.


title: Thomas Heurtel

text: Ranskan maajoukkueessa Heurtel on voittanut pronssia vuoden 2014 MM-kilpailuista ja Euroopan-mestaruuden Sloveniassa 2013. Hän karsiutui aluksi vuoden 2015 EM-kilpailujen Ranskan joukkueesta, mutta hänet nostettiin kisaryhmään Antoine Diot’n loukkaannuttua. Heurtelin seura kielsi tätä kuitenkin osallistumasta turnaukseen, ja Heurtelin tilalle nimettiin Léo Westermann.


title: Ruth Negga

text: Ruth Negga (s. 1982) on etiopialais-irlantilainen näyttelijä.


title: Ruth Negga

text: Negga syntyi isänsä kotimaassa Etiopiassa, josta perhe muutti äidin kotiseudulle Limerickiin hänen ollessaan nelivuotias. Isä kuoli liikenneonnettomuudessa kolme vuotta myöhemmin.


title: Ruth Negga

text: Negga opiskeli näyttelemistä Dublinin Trinity Collegen Samuel Beckett Centressä ja aloitti uransa teatterinäyttelijänä. Hän oli ehdolla vuoden 2003 lupaavimman tulokkaan Olivier-palkinnon saajaksi. Hän on esiintynyt esimerkiksi Royal National Theatressa "Faidran" Ariciana ja "Hamletin" Ofeliana.


title: Ruth Negga

text: Elokuvadebyyttinsä Negga teki "Capital Letters" -draaman pääosassa vuonna 2004. Sitä seurasivat roolit muun muassa elokuvissa "Isolation", "Aamiainen Plutolla" ja "Colour Me Kubrick". Vuonna 2006 hän oli yksi Berliinin elokuvajuhlilla esiteltävien nuorten eurooppalaisten näyttelijöiden Shooting Stars -tunnustuksen saaneista. Neggalla olisi ollut rooli Celeste-nimisenä orjakarkurina Steve McQueenin vuoden 2013 elokuvassa "12 Years a Slave", mutta hänen osuutensa päädyttiin leikkaamaan lopullisesta elokuvasta.


title: Ruth Negga

text: Television puolella Negga esiintyi muun muassa sarjoissa "Love/Hate", "Secret State" ja "Misfits" sekä Shirley Basseynä televisioelokuvassa "Shirley" (2011). Vuonna 2013 hän sai ensimmäisen yhdysvaltalaisen televisioroolinsa Marvel-sarjasta "S.H.I.E.L.D. Agentit", joka toi kansainvälistä näkyvyyttä. Hän näytteli sarjassa yhteensä 17 jaksossa.


title: Ruth Negga

text: Maaliskuussa 2015 Negga valittiin näyttelemään naispääosaa samannimiseen sarjakuvaan perustuvassa televisiosarjassa "Preacher". Sarja alkoi Yhdysvalloissa 22. toukokuuta 2016.


title: Ruth Negga

text: Negga esiintyi naispääosassa vuoden 2016 elokuvassa "Loving". Hänet palkittiin roolistaan muun muassa parhaan tulokkaan Bafta-palkinnolla, ja hän oli ehdolla esimerkiksi parhaan naispääosan Golden Globen ja Oscarin saajaksi. Samana vuonna Negga esiintyi myös fantasiaelokuvassa "".


title: Ruth Negga

text: Neggalla on rooli James Grayn vuonna 2019 ensi-iltansa saavassa tieteiselokuvassa "Ad Astra".


title: Paloyrtit

text: Paloyrtit ("Phlomis") on huulikukkaiskasveihin kuuluva kasvisuku, jossa on noin sata lajia. Paloyrtit ovat salvioita muistuttavia monivuotisia ruohovartiskasveja tai ikivihreitä varpuja ja pensaita. Niitä esiintyy Euroopassa, Pohjois-Afrikassa ja Aasiassa. Kukat ovat valkoisia, keltaisia tai violetteja.


title: Paloyrtit

text: Monia paloyrttilajeja viljellään monivuotisina koristekasveina eli perennoina. Yhtä paloyrttilajia, mukulapaloyrttiä tavataan harvinaisena tulokaskasvina tai viljelyjäänteenä Etelä-Suomessa.


title: Soundcheck (albumi)

text: Soundcheck on vuonna 2009 ilmestynyt Circlen 32. albumi. Se äänitettiin lokakuussa 2009 Lahden Ravintola Torvessa järjestetyllä Space Force One -festivaalilla. Levyllä ovat ensimmäistä kertaa mukana kitaristiveljekset Julius ja Pekka Jääskeläinen, jotka ovat myöhemmin soittaneet myös usealla muulla Circlen albumilla.


title: Soundcheck (albumi)

text: Brasilialainen Essence Music julkaisi alun perin vain vinyylinä ilmestyneen "Soundcheckin" CD-muodossa vuonna 2011.


title: Abgar V

text: Abgar V Ukkama oli Syyriassa sijainneen Osroenen kuningaskunnan hallitsija vuosina 4 eaa. – 7 ja 13–50. Abgar tunnetaan parhaiten kristillisestä myytistä, jonka mukaan hän olisi käynyt syyriankielistä kirjeenvaihtoa Jeesuksen kanssa. Tämän vuoksi Ortodoksinen kirkko, syyrialais-ortodoksinen kirkko ja Armenian apostolinen kirkko pitävät Abgaria pyhimyksenä.


title: Abgar V

text: Kirkkoisä Eusebios Kesarealainen julkaisi Abgarin ja Jeesuksen kirjeet teoksensa "Kirkkohistoria" ensimmäisessä osassa ja mainitsi niiden olevan vuodelta 28 tai 29. Tarinan mukaan kuningas Abgar oli sairastunut lepraan ja kuultuaan Jeesuksen ihmeteoista kirjoitti tälle seuraavan sisältöisen kirjeen, jossa kutsui hänet pääkaupunkiinsa Edessaan:


title: Abgar V

text:
Eusebioksen mukaan Jeesus kuitenkin kieltäytyi kohteliaasti Agbarin pyynnöstä ja lähetti hänelle seuraavan sisältöisen vastauskirjeen:
Eusebioksen mukaan Ananias-niminen lähetti kuljetti kirjeet Jerusalemin ja Edessan välillä. Eusebios kertoo myös, että Jeesuksen kuoltua Tuomas lähetti Edessaan Taddeuksen, joka todella paransi Abgarin sairauden. Tarina Abgarin ja Jeesuksen kirjeenvaihdosta esiintyy pidemmälle kehitellyssä muodossa "Addain oppi" -nimisessä syyrialaisessa käsikirjoituksessa.


title: Abgar V

text: Nykyisen käsityksen mukaan Abgarin ja Jeesuksen kirjeet ovat luultavasti 300-luvun alussa tehty väärennös. Väärennöksen todennäköisenä tarkoituksena oli osoittaa, että kristinusko olisi levinnyt Edessaan jo apostolisena aikana, mikä nykykäsityksen mukaan ei voi olla lainkaan mahdollista. Muun muassa koko Raamattua huijaukseksi väittänyt tutkija Joseph Wheless oli sitä mieltä, että Eusebios oli itse väärennöksen takana. Toinen mahdollisuus on, että Eusebios sai kirjeiden kopiot joltain toiselta ja luuli niitä aidoiksi. Eusebioksen julkaisemien kirjeiden innoittamina jotkut muut tekivät myöhemmin lisää väärennettyjä kuningas Abgarin kirjeitä, joissa tämä mainosti Jeesuksen parantajankykyjä muille Lähi-idän hallitsijoille. Abgarin ja Jeesuksen kirjeiden todenperäisyyttä alettiin epäillä jo 400-luvulla. Siitä huolimatta ne olivat hyvin suosittuja keskiajalla ja Jeesuksen kirjeen kopioista tehtiin onnea tuottavia amuletteja ja talismaaneja. Vielä 1700-luvullakin monet eurooppalaiset uskoivat niiden aitouteen.


title: Abgar V

text: Abgar-myytin laajemman version mukaan Jeesus olisi lähettänyt Abgarille Ananiaan mukana liinan, johon oli kuivannut kasvonsa, ja nimenomaan liina paransi Abgarin. Tämän tarinan mukaan apostoli Taddeus myös kastoi Abgarin ja kaikki edessalaiset kristityiksi. Liinasta, johon oli yliluonnollisesti piirtynyt Jeesuksen kasvojen kuva, tuli mandylion, kaikkein ensimmäinen ikoni, kun Abgar asetti sen koristeltuna näytteille Edessan kaupunginportin seinään.


title: Rautatie (albumi)

text: Rautatie on vuonna 2010 ilmestynyt Circlen 19. studioalbumi. Levyllä soittaa kolme kitaristia, kun Plain Ride -yhtyeen Julius ja Pekka Jääskeläinen ovat ensimmäistä kertaa mukana Circlen studiokokoonpanossa. Tyylilajeiltaan se vaihtelee heavyn ja akustisen psykedeelisen rockin välillä. "Rautatie" on Circlen albumiksi poikkeuksellinen, sillä Janne Westerlundin laulama kappale "Lääke" sai myös radiosoittoa.


title: Rautatie (albumi)

text: Helmikuussa 2011 Full Contact Records ja Svart Records julkaisivat "Rautatien" 1 000 kappaleen vinyylipainoksena. Samalla siitä tuli yhtyeen ensimmäinen Suomen viralliselle listalle noussut levy, kun albumi oli maaliskuussa viikon ajan sijalla 43.


title: Infektio (albumi)

text: Infektio on vuonna 2011 ilmestynyt Circlen 20. studioalbumi. Sen julkaisi belgialainen Conspiracy Records. Levyllä oli mukana vierailijana aikaisemmin muun muassa Polvo-yhtyeessä soittanut amerikkalainen kitaristi Ash Bowie. Edellisen, jopa pop-vaikutteiseksi luonnehditun "Rautatie"-albuminsa jälkeen Circle palasi "Infektiolla" kokeellisen musiikin pariin. Sitä voidaan pitää myös instrumentaalilevynä, koska albumi ei sisällä varsinaista laulua. "Infektio" sai kriitikoilta ristiriitaisen ja hämmentyneen vastaanoton, mutta nousi kuitenkin Suomen viralliselle listalle viikon ajaksi sijalle 34. Albumin kansikuvan on tehnyt sarjakuvapiirtäjä Ville Pirinen.


title: Javi Muñoz

text: Javier "Javi" Muñoz Jiménez (s. 28. helmikuuta 1995 Parla, Espanja) on espanjalainen jalkapalloilija. Hän edustaa espanjalaista Real Madrid Castillaa ja on pelipaikaltaan hyökkäävä keskikenttäpelaaja.


title: Javi Muñoz

text: Muñoz liittyi paikallisseura CD Parla Escuelasta Real Madridin nuorisoakatemiaan vuonna 2006 ollessaan 11-vuotias. Hänet nostettiin vuonna 2014 seuran C-joukkueeseen, joka pelasi maan neljänneksi korkeimmalla sarjatasolla Tercera Divisiónissa.


title: Javi Muñoz

text: Vuoden 2014 syyskuussa Muñoz sai kutsun seuran reservijoukkueeseen ja teki ensiesiintymisensä ottelussa Amorebietaa vastaan. 1. joulukuuta 2014 hänet nimettiin edustusjoukkueen 17-miehiseen kokoonpanoon Copa del Reyn pudotuspelien toiseen osaotteluun UE Cornellàa vastaan.


title: Javi Muñoz

text: Seuraavana päivänä Muñoz pääsi pelaamaan ensimmäisen ottelunsa edustusjoukkueessa, kun hän korvasi kentältä vaihtoon otetun James Rodríguezin ottelun 63. peliminuutilla.


title: Plain Ride

text: Plain Ride on vuonna 2004 perustettu suomalainen rockyhtye, joka on julkaissut viisi studioalbumia. Sen johtohahmona toimii myös Circlessä ja Pharaoh Overlordissa soittava kitaristi-laulaja Janne Westerlund, joka perusti Plain Riden alun perin vain yhden albumin levyttämistä varten. Plain Ridea pidetään yhtenä Suomen merkittävimmistä vaihtoehtorockia soittavista yhtyeistä ja sitä on kutsuttu jopa 2000-luvun parhaaksi kotimiaseksi yhtyeeksi.


title: Bovellan

text: Bovellán, Bovellan on seuraavien henkilöiden sukunimi:


title: Matti Roiha

text: Matti Roiha () oli suomalainen kauppias, joka perusti paperitehtaan Simpeleelle ja pyrki hyödyntämään Hiitolanjoen koskia teollista tuotantoa varten.


title: Matti Roiha

text: Roihan vanhemmat olivat Petter Roiha ja Maria Repo. Kiertokoulun käynyt Roiha perusti siirtomaatavarakaupan Lappeenrantaan 1886, mutta siirtyi parin vuoden päästä tukkukauppiaaksi Viipuriin. Hän hankki Hiitolanjoen Juvankosken omistukseensa 300 markalla 1896, liittyen suunnitelmaansa perustaa Simpeleelle paperitehdas. Ensin hän kuitenkin rakennutti alueelle sahalaitoksen 1899. Lumppua raaka-aineena käyttävälle tehtaalle Roiha sai luvan samana vuonna. Tehtaan suunnitteli ruotsalainen Leonard Leffner ja 780 000 markkaa maksanut paperikone tilattiin Englannista. Roiha myi tehtaansa perustetulle Paperitehdas Osakeyhtiö Atlakselle, johon hänen yhtiökumppaneikseen tuli kolme muuta henkilöä ja jonka toimitusjohtajaksi hän alkoi. Yhtiöllä oli taloudellisia vaikeuksia ja sen tuotanto keskeytyi 1901. Kun sitä rahoittanut Suomen Maanviljelys- ja Teollisuuspankki ajautui konkurssiin 1902, tehtaalle kävi samoin. Konkurssipesän kiinteän omaisuuden osti omistukseensa vuorineuvos Seth Sohlberg, koneet myytiin Saksaan. Roiha hankki sitten Hiitolanjoesta nimiinsä Ritakosken myllyn lankatehtaan perustamista varten, mutta teki henkilökohtaisen vararikon vuoden päästä. Hän sai myös pietarilaiset sijoittajat hankkimaan Hiitolanjoen Kangaskosken puuhiomoa varten. He perustivat kahden suomalaisen kanssa 1901 Kangaskoski Aktiebolag -yhtiön, joka teki kuitenkin konkurssin kaksi vuotta myöhemmin. Roiha itse hankki 1902 omistukseensa Tatarovin paperitehtaan Venäjältä, mutta sekin joutui konkurssiin 1907, minkä jälkeen Roiha luopui teollistamishankkeistaan. Vaikka Roihan alulle panemat investoinnit eivät menestyneet, Metsä Board Simpeleen tehtaan juuret ovat silti hänen toteuttamissaan toimissa.


title: Matti Roiha

text: Roihan puoliso vuodesta 1887 oli Aleksanda Kodelewsky.


title: Luolajan Kajastus

text: Luolajan Kajastus on hämeenlinnalainen lentopalloseura, jolla on takanaan maineikas historia. Seura on perustettu vuonna 1921 Luolajan työväentalossa silloisessa Vanajan kunnassa.


title: Luolajan Kajastus

text: Seuran menestysvuodet ajoittuvat vuosiin 1967–1975, jolloin seura voitti yhdeksänä peräkkäisenä vuotena mitalin miesten SM-sarjassa. Mestaruuden se voitti neljällä peräkkäisellä kaudella 1969-1972. Suomen Cupin seura voitti kolme kertaa vuosien 1968–1972 välisenä aikana. Näiden lisäksi seura tavoitti tällä aikavälillä kolme SM-hopeaa ja kaksi SM-pronssia sekä kolme TUL:n mestaruutta. Seuran viimeisin kausi SM-sarjassa oli 1978–1979.


title: Luolajan Kajastus

text: Tunnetuimpia Kajastuslaisia kulta-aikojen joukkueesta ovat ainakin Heikki Heino, Erkki Mattila ja jo edesmennyt Jukka Palomäki sekä naisten mitalikauden joukkueesta Leena Somerkallio ja Heini Virtanen. Kajastuksen kasvateista maajoukkueessa ovat pelanneet muun muassa Jussi Heino ja Kai Mattila.


title: Luolajan Kajastus

text: Vuonna 2013 Luolajan Kajastus voitti Mikkelin PowerCupissa D-poikien pronssia joukkueella.


title: Luolajan Kajastus

text: Tällä hetkellä seurassa toimii yksi miesten joukkue (2-sarjassa), syksyllä 2016 alottanut naisten joukkue sekä junioreita neljässä ikäluokassa (C-, D-, E- ja F-).


title: Kuittinen (täsmennyssivu)

text: Kuittinen on paikkakunta ja sukunimi:


title: Åke Roschier-Holmberg

text: Åke Mauritz Roschier-Holmberg () oli suomalainen asianajaja, jolle myönnettiin laamannin arvonimi.


title: Åke Roschier-Holmberg

text: Roschier-Holmbergin vanhemmat olivat liikemies Julius Mathias Holmberg ja Anni Ainikki Roschier. Tultuaan ylioppilaaksi 1924 Roschier-Holmberg aloitti lainopin opiskelun, suoritti ylemmän oikeustutkinnon 1931 ja sai varatuomarin arvon 1934. Hän toimi ensin hovioikeuden auskultanttina mutta ryhtyi asianajajaksi ja hankki 1936 omistukseensa Suomen ensimmäisen naispuolisen asianajajan Agnes Lundellin perustaman toimiston. Roschier-Holmberg osallistui toiseen maailmansotaan kapteenina


title: Åke Roschier-Holmberg

text: Åke Roschier-Holmberg oli 1947–1972 osakkaana Roschier-Holmbergin & Waseliuksen asianajotoimistossa, josta kehittyi Suomen suurimpiin ja arvostetuimpiin kuuluva alallaan. Hän osallistui aktiivisesti Suomen Asianajajaliiton toimintaan vuodesta 1934 ja toimi varapuheenjohtajana 1960–1966 ja puheenjohtajana 1968–1972. Suomen Lakimiesliiton hallituksen jäsen Roschier-Holmberg oli 1947–1956. Hän osallistui myös Suomen lainopillisen yhdistyksen toimintaan sekä alansa pohjoismaisten ja kansainvälisten järjestöjen työskentelyyn, julkaisi alaltaan artikkeleita sanoma- ja ammattilehdissä ja työskenteli useiden liikeyritysten hallituksissa. 1950- ja 1960-luvulla hän toimi lainvalmistelukomiteoiden jäsenenä. Suomen Asianajajaliiton kunniajäseneksi hänet kutsuttiin vuonna 1972, ja laamannin arvonimi hänelle myönnettiin 1977.


title: Åke Roschier-Holmberg

text: Roschier-Holmbergin puoliso vuodesta 1932 oli Eili Margaretha Schroderus.


title: Heimtalin kartano

text: Heimtalin kartano (, ) on kartano Viljandin kunnassa, Viljandimaalla Virossa.


title: Heimtalin kartano

text: Kartano mainitaan asiakirjoissa jo vuonna 1528. Se kuului vuodesta 1789 aina maareformiin asti von Sievers -suvulle. Nimen kartanolle antoi Peter Reinhold von Sievers rakastettunsa Luise Heimenthalin mukaan. Päärakennuksen suunnitteli sama mies saatuaan ensin kirjeitse J.W. Goetheltä vihjeitä arkkitehtuuriin liittyvästä kirjallisuudesta. Rakennus valmistui vuonna 1855. Aikoinaan kartanoon kuului yli 40 sivurakennusta. Nykyisin päärakennuksessa toimii Heimtalin koulu.


title: Heimtalin kartano

text: Lähes raunioina ollut kehänmuotoinen kivestä ja tiilestä vuosina 1858-1861 pystytetty tallirakennus korjattiin 2010-luvulla. Pyöreän rakennuksen läpimitta on lähes 200 metriä. Nykyään siellä sijaitsee urheilusali, kirjasto ja hevoskasvattamo.


title: Heimtalin kartano

text:
Kartanon entisessä puistossa on ulkonäöltään mielenkiintoinen rakennus, jota usein on kutsuttu metsästyslinnaksi tai viinapolttimoksi. Se on kuitenkin rakennettu kartanon juustolaksi vuosina 1857-1858. Sveitsiläinen juustomestari Johann Hoferin johdolla täällä valmistettiin juustoa tiettävästi aina vuoteen 1938 saakka.
Suorakaiteen muotoisen rakennuksen neljässä kulmassa on suuret massiiviset pyöreät tornit, jotka on tehty harmaasta kivestä. Juustola, joka kunnostettiin ravintolaksi 1980-luvulla, on nykyisin yksityisomistuksessa.


title: Titi

text: Titi voi tarkoittaa ainakin seuraavia:


title: Gegharot

text: Gegharot (, myös Gekharot ja vuoteen 1945 "Keshishkend") on kaupunki Armeniassa Aragatsotnin maakunnassa.


title: Gegharot

text: Siellä on vuodesta 2003 tutkittu muinaisen linnoituksen suojista löytyneitä temppeleitä, joille on arvioitu iäksi 3 300 vuotta. Temppelit tuhoutuivat ajan valtataisteluissa oltuaan käytössä noin sata vuotta.


title: Sallan sohvalla

text: Sallan sohvalla – suomalaisen psykiatrian menestystarinoita on suomalainen lyhytelokuva vuodelta 1998. Teoksen on ohjannut, käsikirjoittanut ja tuottanut Anssi Mänttäri. Aiheena on näyttelijän käynti psykiatrin vastaanotolla.


title: Sallan sohvalla

text: Psykiatri Salla Kohtavaara on palkannut pikkusiskonsa Hillan vastaanottoapulaisekseen. Alussa Salla ja Hilla käyvät keskustelua. Hetken päästä asiakkaaksi tulee kuuluisa näyttelijä Jukka-Pekka Palo, joka ensin miettii, onko sohvalla makaaminen psykiatrin vastaanotolla peräti naurettavaa. Hän alkaa kertoa näyttelijäntyönsä kipupisteistä. Näyttelijä vapautuu pikkuhiljaa ja alkaa siteerata tunnettuja näytöskappaleita sekä analysoida suomalaisen näyttämötaiteen tilaa ylipäätään. Kun näyttelijä pääsee vauhtiin, Salla ei juuri saa suunvuoroa. Teoksen loppuminuutit ovat Palon monologia. Aivan lopussa mies huutaa "nainen", mistä Salla säikähtää.


title: Sallan sohvalla

text: "Sallan sohvalla" on julkaistu draamaelokuvan "Kello" DVD-laitoksen lisämateriaalina. Elokuvan alkukuvassa nähdään Tom Wentzel cameona. Rooliin ei kuulu vuorosanoja. Teoksessa on kolme näytelmäsitaattia Palon tulkitsemina: Aleksis Kiven "Nummisuutarit" sekä William Shakespearen "Hamlet" ja "Richard III".


title: Taageperan kartano

text: Taageperan kartano (, ) on kartano Tõrvan kunnassa Valgamaalla Virossa.


title: Taageperan kartano

text:
Tagaperan kylässä oli kartano jo 1500-luvulla. Vuosina 1674-1796 se kuului Stackelbergeille, joiden sukunimestä johtuu kartanon ja kylän nykyinen nimi. Vuosina 1819-1919 kartano kuului von Stryk -suvulle.
Vuonna 1922 sinne perustettiin keuhkoparantola. Neuvostokaudella Taageperassa toimii alkoholistiparantola. Vuodesta 2002 lähtien päärakennuksessa on toiminut suosittu hää-, seminaari- ja metsästyshotelli sekä ravintola.


title: Taageperan kartano

text: Riiansaksalaisen Otto Wildaun piirustusten mukainen nykyinen päärakennus eli Taageperan linna rakennettiin vuosina 1907-1912. Vanha päärakennus oli tuhoutunut tulipalossa vuonna 1905. Uusi päärakennus oli aikoinaan varustukseltaan moderni, sillä sinne rakennettiin heti sähkövalaistus, vesi ja viemäröinti. Rakennukseen tuli 97 huoneetta, jotka kaikki ovat erilaisia. Wildaun jugend on lähellä suomalaista kansallisromantiikkaa, mikä näkyy mm. runsaana graniitin käyttönä. Korkeahkolle kummulle rakennetussa rakennuksessa on komea 40-metrinen torni, jonne voi kiivetä ihailemaan maisemia. Sisätilat ovat vain osin säilyneet alkuperäisessä asussaan, esimerkiksi portaat, takat ja valaisimet.


title: Taageperan kartano

text: Arkkitehtien Alar Kotlin ja Johannes Fuksin 1930-luvun lopussa suunnittelema, mutta vasta sodan aikana vuonna 1942 valmistunut parantolan hieno funkkistyylinen lisärakennus aiotaan kunnostaa kylpyläksi.


title: Taageperan kartano

text: Tagaperassa kannattaa kiinnittää huomiota kartanon komeaan aitaan ja portteihin sekä kauniiseen tilanhoitajan taloon ja vesimyllyyn. Kartanon ympärillä on hieno puistoalue, jonne on nyt pystytetty kartanon viimeisen omistajan Hugo von Styrkin patsas.


title: Prokópis Pavlópoulos

text: Prokópios ”Prokópis” Pavlópoulos (, s. 10. heinäkuuta 1950 Kalamáta, Kreikka) on kreikkalainen juristi ja poliitikko sekä nykyinen Kreikan presidentti vuodesta 2015. Hän on toiminut aiemmin myös Kreikan sisäministerinä.


title: Prokópis Pavlópoulos

text: Pavlópoulos syntyi Kalamátassa Peloponnesoksella vuonna 1950. Hän aloitti opinnot Ateenan yliopiston oikeustieteellisessä tiedekunnassa vuonna 1968, josta hän valmistui vuonna 1973. Pavlópoulos suoritti jatko-opintonsa Université Panthéon-Assas'ssa (Pariisi II) Pariisissa, ja valmistui vuonna 1974. Hän väitteli tohtoriksi vuonna 1977. Pavlópoulos opetti Ateenan yliopistossa lakia vuodesta 1982. Hän toimi yliopiston apulaisprofessorina vuodesta 1982 ja professorina vuodesta 1989. Hän toimi myös vierailevana professorina Pariisissa vuodesta 1986.


title: Prokópis Pavlópoulos

text: Pavlópoulos toimi presidentti Michaíl Stasinópouloksen sihteerinä vuosina 1974–1975 sekä presidentin hallinnon toimissa, muun muassa lainopillisen toimiston johtajana, vuosina 1989–1995. Tämän jälkeen hän toimi Uusi demokratia -puolueen puheenjohtajana vuosina 1995–1996. Pavlópoulos valittiin Kreikan parlamenttiin vuonna 1996, ja hän toimi parlamentaarikkona vuoteen 2014 saakka. Kreikan sisäministerinä Pavlópoulos toimi Kóstas Karamanlísin hallituksessa vuosina 2004–2009.


title: Prokópis Pavlópoulos

text: Parlamentti valitsi Pavlópouloksen Kreikan presidentiksi presidentinvaalissa 18. helmikuuta 2015. Hän sai tuolloin 233 ääntä 300:sta. Pavlópoulos astui virkaan 13. maaliskuuta.


title: Ribetin lause

text: Matematiikassa Ribetin lause, joka tunnettiin ennen nimellä epsilon-otaksuma eli ε-otaksuma, on lukuteorian lause, joka kertoo modulimuotojen Galois'n esitysten ominaisuuksista. Otaksuma esitti Jean-Pierre Serre ja sen todisti Ken Ribet. Epsilon-otaksuman todistus oli merkittävä askel Fermat'n suuren lauseen todistuksessa. Kuten Serre ja Ribet osoittivat, modulaarisuuslauseesta (joka oli tuolloin Taniyaman–Shimuran otaksuma) ja epsilon-otaksumasta seuraa Fermat'n suuri lause.


title: Down by Law

text: Down by Law voi tarkoittaa ainakin seuraavia:


title: Simon Child

text: Simon Child (s. 16. huhtikuuta 1988 Auckland) on uusiseelantilainen maahockeypelaaja, joka edustaa kotimaansa pääsarjassa NHL:ssä pelaavaa Southern Auckland -seuraa. Child on 182 senttimetriä pitkä ja painaa 78 kilogrammaa.


title: Simon Child

text: Child debytoi Uuden-Seelannin maajoukkueessa vuonna 2005 Malesiaa vastaan. Vuonna 2007 hän saavutti hopeaa Champions Challenge -turnauksesta. Child on osallistunut kaksiin kesäolympialaisiin, vuonna 2008 Pekingissä ja vuonna 2012 Lontoossa. Seitsemänteen sijaan päättyneessä Pekingin turnauksessa Child teki kuudessa pelissä neljä maalia ja yhdeksänteen sijaan päättyneessä Lontoon turnauksessa hän teki kuudessa pelissä kolme osumaa.


title: Mink van der Weerden

text: Mink van der Weerden (s. 19. lokakuuta 1988 Geldrop) on alankomaalainen maahockeypelaaja ja olympiamitalisti. Van der Weerden edustaa seuratasolla kotimaansa pääsarjan Oranje Zwartia ja pelaa myös Alankomaiden maahockeymaajoukkueessa. 179 senttimetriä pitkän ja 82 kilogrammaa painavan van der Weerdenin pelipaikka on puolustaja.


title: Mink van der Weerden

text: Van der Weerden saavutti olympiahopeaa vuoden 2012 kesäolympialaisista Lontoosta. Hän pelasi turnauksessa seitsemän ottelua tehden kahdeksan maalia, joilla hän oli myös olympiaturnauksen paras maalintekijä. MM-kilpailuista van der Weerden on saavuttanut hopeaa vuodelta 2014 Haagista. EM-kilpailuista van der Weerdenillä on yksi kulta ja yksi pronssi. Champions Trophystä hänellä on kaksi pronssia.


title: Mink van der Weerden

text: Seuratasolla van der Weerden on edustanut vuodesta 2008 lähtien kotimaansa pääsarjan Oranje Zwartia. Hän on voittanut kerran maan mestaruuden, vuonna 2013. Van der Weerden on rangaistuslaukausspesialisti.


title: Matteo Gamba

text: Matteo Gamba (s. 19. lokakuuta 1979 Bergamo) on italialainen ralliautoilija. Hän kilpailee rallin MM-sarjassa Fordin autolla. Siviiliammatiltaan Gamba on liikemies.


title: Matteo Gamba

text: Nuorena myös kartingissa kilpaillut ja ensimmäisen rallikilpailunsa vuonna 1998 ajanut Gamba debytoi rallin MM-sarjassa vuoden 2014 Monte Carlo -rallissa Peugeotilla. Hän sijoittui kilpailussa yhdeksänneksi saavuttaen heti ensimmäiset MM-pisteensä. Kaudella 2014 Gamba ajoi Peugeotilla myös Ranskan rallissa, keskeyttäen sen. Kaudella 2015 Gamban ensimmäinen kilpailu oli Monte Carlo -ralli, jossa hän ajoi Fordilla keskeyttäen kilpailun. Gamban kartanlukijana toimii Nicola Arena.


title: Frances Sheridan

text: Frances Sheridan (o.s. Chamberlaine, 1724 Dublin – 26. syyskuuta 1766 Blois) oli angloirlantilainen romaani- ja näytelmäkirjailija.


title: Frances Sheridan

text: Frances Chamberlainen isä, Dr. Phillip Chamberlaine, työskenteli anglikaanisen kirkon palveluksessa. Vuonna 1747 hän nai näyttelijä Thomas Sheridanin. Samoihin aikoihin hän alkoi kirjoittaa ensimmäistä romaaniaan "Eugenia and Adelaide". Sheridanin pariskunta muutti pysyvästi Lontooseen 1758. Lontoossa Frances Sheridan tapasi Samuel Richardsonin, joka rohkaisi häntä kirjailijanuralle. Frances Sheridanin menestynein romaani "Memoirs of Miss Sidney Bidulph" (1761) on päiväkirjamuotoinen. Se on saanut vaikutteita Richardsonin teoksesta "Pamela". Sittemmin Frances Sheridan siirtyi näytelmäkirjallisuuteen; kaksi hänen näytelmistään esitettiin lontoolaisessa Drury Lane -teatterissa 1760-luvulla.


title: Frances Sheridan

text: Frances Sheridan oli kuuluisan näytelmäkirjailija Richard Brinsley Sheridanin äiti, ja hänen poikansa varhaistuotanto sai runsaasti vaikutteita äidin näytelmistä. Frances Sheridan kuoli 42-vuotiaana Blois'issa Ranskassa. Hänen pojantyttärensä Alicia LeFanu julkaisi hänen elämäkertansa 1824.


title: Turning

text: Turning tai The Turning voi tarkoittaa ainakin seuraavia:


title: Luettelo Ruotsin maavoimien kalustosta

text: Tämä on luettelo Ruotsin maavoimien nykyisestä kalustosta.


title: Kaisa Pylkkänen

text: Kaisa Pylkkänen (s. 1974) on suomalainen käsikirjoittaja, ohjaaja ja stand up -koomiikko.


title: Kaisa Pylkkänen

text: Pylkkänen on ollut luomassa muun muassa sarjoja "Uutishuone", "Käenpesä" ja "Matkaoppaat" ja kirjoittamassa poliittisia satiireja "YleLeaks" sekä "Itse valtiaat". Hänet on nähty myös vakiovieraana keskustelemassa mm. ohjelmissa Jälkiviisaat ja Popkult. Pylkkänen on kirjoittanut televisiolle vuodesta 1998 ja tehnyt stand upia vuodesta 2010. Hänet nähtiin myös roastaamassa Keskusta-puoluetta ohjelmassa "Krissen vaaligrilli" vaalien alla 2011.


title: Kaisa Pylkkänen

text: Pylkkänen on toiminut myös käsikirjoittajien killan ja Suomen näytelmäkirjailijaliiton hallituksissa.


title: Ratia

text: Ratia on muun muassa seuraavien suomalaisten henkilöiden sukunimi:


title: Juho Kosonen

text: Kososen vanhemmat olivat kirvesmies Antti Kosonen ja Maija Liisa Makkonen. Hän kävi kansakoulua ja työskenteli sitten vuoteen 1913 saakka saha-, maa- ja sementtityöläisenä sekä muutamina kesinä laivamiehenä Savonlinnassa ja Säämingissä. Kosonen oli Vapaus-lehden Savonlinnan toimistonhoitajana ja toimittajana 1913–1921. Hän oli Suomen sisällissodan jälkeen vangittuna poliittisista syistä 1918–1919. Kosonen toimi sittemmin Kansan Voima-lehden toimistonhoitajana ja toimittajana 1921–1942, Kuopion läänin itäisen vaalipiirin sos.dem. piirisihteerinä Joensuussa 1921–1942 ja viimeksi hän oli Kansan Voiman päätoimittajana 1942–1957. Kosonen sai kunnallisneuvoksen arvon 1958.


title: Juho Kosonen

text: Kosonen oli sosialidemokraattien kansanedustajana 1930–1939 ja 1944–1945 edustaen Kuopion läänin itäistä vaalipiiriä. Hän tuli eduskuntaan jälkimmäiselle kaudelleen marraskuussa 1944 kuolleen kansanedustaja Albin Koposen tilalle. Kosonen oli presidentin valitsijamiehenä vuosien 1931, 1937, 1940 ja 1943 presidentinvaaleissa. Hän toimi Pielisensuun kunnanvaltuuston ja Joensuun kaupunginvaltuuston puhemiehenä ja oli Joensuun sos.dem. piirin puheenjohtajana.


title: Joffrey Lauvergne

text: Joffrey Lauvergne (s. 30. syyskuuta 1991 Mulhouse) on ranskalainen koripalloilija.


title: Joffrey Lauvergne

text: Isona laitahyökkääjänä tai sentterinä pelaava Lauvergne edusti vuosina 2009–2012 kotimaansa Élan Chalonia. Tämän jälkeen hän pelasi Espanjassa, Serbiassa ja Venäjällä. Memphis Grizzlies varasi hänet 55. vuorolla NBA:han . Lauvergne on edustanut NBA:ssa Denver Nuggetsia 2015–2016, Oklahoma City Thunderia 2016–2017, Chicago Bullsia kevätkaudella 2017 sekä San Antonio Spursia kaudella 2017–2018. Kaudeksi 2018–2019 hän siirtyi turkkilaisseura Fenerbahçeen. Urallaan Lauvergne on voittanut Ranskan, Serbian ja Adrianmeren liigan mestaruudet sekä Ranskan cup-mestaruuden.


title: Joffrey Lauvergne

text: Ranskan maajoukkueessa Lauvergne on voittanut pronssia vuoden 2014 MM-kilpailuista, Euroopan mestaruuden Sloveniasta 2013 ja EM-pronssia vuonna 2015.


title: Ivar Eriksen

text: Alf Ivar Eriksen (s. 7. maaliskuuta 1942 Hamar) on entinen norjalainen pikaluistelija. Eriksen oli maailman parhaita keskimatkojen (1 000–3 000 metriä) luistelijoita 1960-luvun lopulla ja 1970-luvun alussa.


title: Ivar Eriksen

text: Ivar Eriksen aloitti pikaluistelu-uransa kaudella 1958–1959 synnyinseudullaan Hamarissa. Myöhemmin hän siirtyi edustamaan oslolaisseuraa. Eriksen nousi pinnalle vuonna 1963, kun hän teki Oslon Bislettillä maailmanennätyksen 3 000 metrillä ajalla 4.33,0. Seuraavan vuoden olympialaisissa Innsbruckissa tuli kuudes sija 1 500 metrillä. Vuoden 1968 olympialaisissa Grenoblessa hän saavutti ainoan kansainvälisen palkintosijansa saavuttaessaan hopean 1 500 metrillä. Seuraava vuonna Eriksen teki vielä ME:n 1 000 metrillä Inzellissä ajalla 1.19,5.


title: Ivar Eriksen

text: Pikaluistelussa tapahtui 1960-luvun lopulla merkittäviä muutoksia. Vuonna 1970 pidettiin ensimmäiset sprintterien MM-kisat Yhdysvaltain West Allisissa. Eriksen sijoittui kisoissa neljänneksi. Seuraavan vuoden sprintterien MM-kisoissa Saksan Inzellissä.


title: Ivar Eriksen

text: Luistelun ammattimaistumisen myötä sprintteriluistelijat itse alkoivat suunnitella omaa ammattilaissarjaa lyhenteellä ISSL. Ivar Eriksen liittyi siihen. Ammattilaisliiga pyöri Euroopassa kaksi talvikautta päättyen keväällä 1974 rahoitusvaikeuksiin. Sen jälkeen Eriksen on toiminut luisteluvalmentajana Oslossa.


title: Hemmi Lindqvist

text: Juho Hemming (Hemmi) Lindqvist (12. kesäkuuta 1895 Iitti – 3. joulukuuta 1979 Iitti) oli suomalainen piirisihteeri ja SKDL:n kansanedustaja.


title: Hemmi Lindqvist

text: Lindqvistin vanhemmat olivat torppari Juho Lindqvist ja Ida Maria Salonen. Hän kävi kansakoulua ja työskenteli sitten vuoteen 1924 saakka sahatyömiehenä. Suomen sisällissodan aikana Lindqvist oli rautateillä sähköttäjänä ja asemakomissaarina ja sodan jälkeen hän oli vangittuna poliittisista syistä 1918–1919. Lindqvist toimi 1920-luvulla Sosialistisen nuorisoliiton ja Työväen ja pienviljelijäin liiton piirisihteerinä. Hän joutui vankilaan uudelleen kahteen otteeseen poliittisista syistä ja oli vangittuna yhteensä noin 14 vuoden ajan vapautumiseensa saakka 1944. Sotien jälkeen Lindvist oli Suomen kommunistisen puolueen Lahden piirin piirisihteerinä 1945–1951.


title: Hemmi Lindqvist

text: Lindqvist oli SKDL:n kansanedustajana 1951–1958 ja 1962–1966 edustaen Hämeen läänin eteläistä vaalipiiriä. Lindqvist oli presidentin valitsijamiehenä vuosien 1950, 1956 ja 1962 presidentinvaaleissa. Hän oli Iitin kunnanvaltuuston ja Lahden kaupunginhallituksen jäsenenä ja toimi Lahden kaupunginvaltuuston varapuheenjohtajana.


title: Niels Neergaard

text: Niels Thomasius Neergaard (27. kesäkuuta 1854 – 2. syyskuuta 1936) oli tanskalainen historioitsija ja poliitikko, joka toimi Tanskan pääministerinä vuosina 1908–1909 ja 1920–1924. Hän oli myös useasti valtiovarainministerinä. Hän edusti ensin Moderate Venstreä ja vuodesta 1910 Venstre-puoluetta.


title: Niels Neergaard

text: Neergaard opiskeli historiaa ja valtiotieteitä. Hän toimitti 1884–1892 "Tilskueren"-nimistä aikakauslehteä sekä vuoteen 1897 "Aarhus amtstidendea". Hän oli edustajana kansankäräjillä 1887–1889 ja 1892–1932. Hänestä tuli käytännössä Moderate Venstren johtava edustaja Frede Bojsenin jätettyä politiikan vuonna 1901. Neergaard toimi Tanskan valtiovarainministerinä heinäkuusta lokakuuhun 1908 ja pääministerinä lokakuusta 1908 lokakuuhun 1909 sekä samanaikaisesti puolustusministerinä elokuuhun 1909 ja sen jälkeen valtiovarainministerinä hallituksensa eroon asti. Hän oli jälleen valtiovarainministerinä Klaus Berntsenin hallituksessa heinäkuusta 1910 kesäkuuhun 1913. Neergaard oli keskeisenä henkilönä laatimassa Berntsenin hallituksen lokakuussa 1912 antamaa esitystä uudeksi perustuslaiksi, joka astui lopulta voimaan 1915. Vuonna 1919 hän oli yksi Tanskan valtuutetuista Pariisin rauhankonferenssissa, jossa käsiteltiin Slesvigin kohtaloa. Neergaard oli vielä uudelleen pää- ja valtiovarainministerinä toukokuusta 1920 huhtikuuhun 1924. Hän oli sen jälkeen vielä kerran pääministerinä Thomas Madsen-Mygdalin hallituksessa 1926–1929.


title: Niels Neergaard

text: Historioitsijana Neergaard kirjoitti laajan esityksen Tanskan poliittisesta historiasta vuosilta 1848–1866. Se ilmestyi nimellä "Under junigrundloven" kahdessa osassa vuosina 1892 ja 1916.


title: Edwin Jackson

text: Edwin Jackson (s. 18. syyskuuta 1989 Pau) on ranskalainen koripalloilija.


title: Edwin Jackson

text: Heittävänä takamiehenä pelaava Jackson edusti vuosina 2007–2014 ranskalaisia seurajoukkueita. Vuonna 2014 hän siirtyi Espanjaan.


title: Edwin Jackson

text: Ranskan maajoukkueessa Jackson on voittanut pronssia vuoden 2014 MM-kilpailuista. Hän oli mukana myös vuoden 2010 MM-kilpailuissa.


title: Bruneck

text: Bruneck (, , ladin. "Bornech" t. "Burnech") on kaupunki ja kunta Etelä-Tirolissa pohjoisessa Italiassa. Se sijaitsee Pustertalin laaksossa Ahr- ja Rienz-jokien yhtymäkohdassa. Bruneckin historia ulottuu 1200-luvulle ja nykyisin se on Pustertalin keskuskaupunki noin 16 000 asukkaallaan (31.12.2013). Asukasluvultaan se on Etelä-Tirolin viidenneksi suurin kaupunki. Se on nimetty perustajansa Brixenin piispa Bruno von Kirchbergin mukaan.


title: Kim Tillie

text: Kim Tillie (s. 15. heinäkuuta 1988 Cagnes-sur-Mer) on ranskalainen koripalloilija.


title: Kim Tillie

text: Isona laitahyökkääjänä pelaava Tillie edusti vuosina 2006–2010 Utahin yliopiston joukkuetta, minkä jälkeen hän on pelannut ranskalaisissa ja espanjalaisissa seurajoukkueissa.


title: Kim Tillie

text: Ranskan maajoukkueessa Tillie on voittanut pronssia vuoden 2014 MM-kilpailuista.


title: Brunelliaceae

text: Brunelliaceae on pieni trooppinen puuheimo koppisiemenisten Oxalidaeles-lahkossa. Ainoa suku on "Brunellia".


title: Brunelliaceae

text: "Brunellia"-lajit ovat puita tai pensaita, joiden versoissa on solukarvojen muodostama ruskea karvoitus. Lehdet sijaitsevat vastakkaisesti ja ovat tavallisesti pääteparisia ja melko pienikorvakkeisia; lehdykät ovat sahalaitaisia ja niissäkin on korvakkeet (stipellit). Kukat ovat pieniä, 4-8-lukuisia, teriöttömiä, ja niissä on kaksikiehkurainen hetiö ja mesiäinen. Erillisiä emejä on 2-8, joista kussakin on kaksi siemenaihetta; luotit ovat johteisia. Kukat ovat toisinaan yksineuvoisia: hedekukissa on emiön jäänne ja emikukissa joutoheteitä. Hedelmäseinän sisäkerros eli endokarppi irtoaa helposti muusta hedelmäseinästä, ja hedelmistö koostuu erillisistä karvaisista tuppiloista; tuppiloryhmään ympäröi verhiö. Siemenet ovat kiiltäviä ja niiden arpi (raphe) on turvonnut vaippamaiseksi ja on punainen. Siemenessä on jauhomainen ravintovarasto eli endospermi.


title: Brunelliaceae

text: Suku kasvaa Keski- ja Etelä-Amerikassa sekä Antilleilla enimmäkseen vuoristoalueilla.


title: Brunelliaceae

text: Brunelliaceae-heimon ainoassa suvussa on 55 lajia.


title: Vincent Collet

text: Vincent Collet (s. 6. kesäkuuta 1963 Sainte-Adresse) on ranskalainen koripallovalmentaja ja aktiiviuransa lopettanut koripalloilija. Hän on toiminut vuodesta 2009 Ranskan maajoukkueen päävalmentajana.


title: Vincent Collet

text: Collet pelasi vuosina 1980–1998 ranskalaisissa seurajoukkueissa. Vuodesta 2000 lähtien hän on työskennellyt valmentajana ranskalaisissa seurajoukkueissa. Vuodesta 2009 hän on toiminut Ranskan maajoukkueen päävalmentajana.


title: Noiduttu (albumi)

text: Noiduttu on vuonna 2011 ilmestynyt Circlen 35. albumi. Se julkaistiin ainoastaan C-kasettina rajoitettuna 100 kappaleen eränä, joka sisältää yhtyeen harjoitustiloissa nauhoitettua materiaalia. Circleltä ilmestyi vuonna 2011 yhteensä viisi erityylistä julkaisua, joista "Noiduttua" on sanottu parhaaksi. Verkkomedia Nuorgam valitsi sen päätöskappaleen "Auturbine" vuoden 2011 parhaiden rockkappaleiden listallaan sijalle 67. Kasetin julkaisi yhtyeen johtohahmon Jussi Lehtisalon ja elokuvaohjaaja Mika Taanilan Ruton Music, joka on erikoistunut kasettijulkaisuihin.


title: Luettelo YK:n pakkausnumeroista 2601–2700

text: Alla on esitetty YK:n asettamat kemikaalien sekä teollisten valmisteiden pakkaus- ja kuljetusmerkinnät aineille, joiden YK-numerot ovat 2601–2700.


title: Woodward–Hoffmann-säännöt

text: Woodward–Hoffmann-säännöt ovat Robert Burns Woodwardin ja Roald Hoffmannin laatimia sääntöjä, jotka kuvaavat perisyklisissä reaktioissa kuten sykloadditioissa, sigmatrooppisissa reaktioissa ja elektrosyklisissä reaktioissa muodostuvien tuotteiden stereokemiaa. Nämä säännöt perustuvat molekyyliorbitaalien suotuisan symmetrian säilymiseen reaktioissa ja reaktiot voidaan jakaa Woodward–Hoffmann-sääntöjen mukaan sallittuihin ja kiellettyihin reaktioihin. Kielletytkin reaktiot voivat tapahtua, mutta niiden aktivoitumisenergia on huomattavasti sallittuja reaktioita korkeampia.


title: Woodward–Hoffmann-säännöt

text: Vuonna 1965 julkaistussa Woodward ja Hoffmann muotoilivat perisyklisten reaktioiden orbitaalien valintasäännöt eli Woodward–Hoffmann-säännöt seuraavasti:


title: Woodward–Hoffmann-säännöt

text: Sitova vuorovaikutus molekyyliorbitaalien välille voi muodostua joko molekyylien symmetria-akselin samalta puolelta tai vastakkaisilta puolilta. Jos tämä tapahtuu samalta puolelta akselia, on kyseessä suprafasiaalinen sitoutuminen ja vastakkaisilta puolilta kyseessä on antarafasiaalinen sitoutuminen. Woodward–Hoffmann-sääntöjen mukaan kaikissa termisesti sallituissa perisyklisissä reaktioissa reaktioon osallistuvien suprafasiaalisten (4q+2)-komponenttien (piielektronien määrä muotoa 4q+2, q on kokonaisluku, esimerkiksi eteeni) ja antarafasiaalisten (4r)-komponenttien (piielektronien määrä muotoa 4r, r on kokonaisluku, esimerkiksi butadieeni) summan on oltava pariton. Fotokemiallisesti sallituissa reaktioissa antarafasiaalisten (4q+2)-komponenttien ja suprafasiaalisten (4r)-komponenttien summan on oltava pariton.


title: Woodward–Hoffmann-säännöt

text: Vuonna 2004 Elias J. Corey väitti Priestley-palkinnon vastaanottopuheessaan ehdottaneensa vuonna 1964 Woodwardille perisyklisten reaktioiden tuotteiden muodostumisen syyksi molekyyliorbitaalien symmetrian säilymistä, mikä on Woodward–Hoffmann-sääntöjen tärkeimpiä periaatteita. Hän myös sanoi keskustelleensa aiheesta aktiivisesti Woodwardin kanssa tästä lähtien ja katsoi, että hänen vaikutuksensa ei ole saanut sille kuuluvaa tunnustusta. Hoffmann kysyi Coreyltä vuonna 2004 kemian alan huomattavassa julkaisussa Andgewandte Chemiessä julkaistussa vastineessaan miksi Corey toi asian esille vasta nyt, mihin Corey sanoi ettei halunnut vaatia prioriteettia keksinnöstä aikaisemmin, jottei likaisi Harvardin yliopiston, jossa Woodward ja Hoffmann toimivat, mainetta.


title: Phillip Bellingham

text: Phillip Bellingham (s. 24. helmikuuta 1991 Mount Beauty) on australialainen maastohiihtäjä. Hän edustaa Birkebeiner Nordic Ski Clubia. Bellingham on erikoistunut sprintteihin.


title: Phillip Bellingham

text: Bellingham debytoi maastohiihdon maailmancupissa tammikuussa 2012 Milanon vapaan hiihtotavan sprintissä sijoittuen sijalle 67. Hänen paras sijoituksensa maailmancupin osakilpailussa on Szklarska Poręban vapaan sprintin 37:s sija tammikuulta 2014. Bellingham on osallistunut myös kahdelle Tour de Skille.


title: Phillip Bellingham

text: Bellingham oli mukana vuoden 2014 talviolympialaisissa Sotšissa, jossa hän oli parhaimmillaan joukkuesprintin 21:s ja vapaan sprintin 55:s. Hän on ollut mukana myös kaksissa MM-kilpailuissa vuosina 2013 ja 2015. Henkilökohtaisella matkalla hän on ollut parhaimmillaan 64. vuonna 2015 Falunin perinteisen sprintissä. Falunin joukkuesprintissä Bellingham oli Callum Watsonin kanssa 23:s. Bellingham johti alkueräänsä jonkin aikaa ja teki hienon hiihdon.


title: Scuderia Toro Rosso STR10

text: Scuderia Toro Rosso STR10 on Italialaisen Formula 1 -talli Toro Rosson käyttämä auto kaudella 2015. Autoa ajoivat tulokaskuljettajat Max Verstappen ja Carlos Sainz, jotka olivat F1-historian nuorin kuljettajakaksikko.


title: Scuderia Toro Rosso STR10

text: Auto julkistettiin Jerezissä 31. tammikuuta ensimmäisten talvitestien alkaessa. Barcelonassa ajettuihin viimeisiin testeihin auto sai ensimmäiset merkittävät uudistuksensa. Kaiken kaikkiaan talli testasi uutta autoa yli 5500 kilometriä 12 testipäivän aikana.


title: Scuderia Toro Rosso STR10

text: Kauden ensimmäisessä kilpailussa Australian GP:ssä talli sai heti pisteitä Sainzin sijoituttua yhdeksänneksi. Verstappen keskeytti moottorivikaan. Malesiassa molemmat autot ajoivat pisteille. Verstappen löi Sainzin kuljettajien sijoittuessa 7:nneksi ja 8:nneksi. Myös molemmat emotalli Red Bullit jäivät Toro Rosso -kuljettajien taakse.


title: Mark Knowles (maahockeypelaaja)

text: Mark Knowles (s. 3. lokakuuta 1984 Rockhampton, Queensland) on australialainen maahockeypelaaja ja olympiavoittaja. Hän edustaa Queensland Bladesia ja Australian maahockeymaajoukkuetta. Knowles on 183 senttimetriä pitkä ja painaa 75 kilogrammaa.


title: Mark Knowles (maahockeypelaaja)

text: Knowles voitti Australian maajoukkueen kanssa olympiakultaa vuoden 2004 kesäolympialaisista Ateenasta. Lisäksi hänellä on kaksi olympiapronssia vuosilta 2008 ja 2012. MM-kilpailuista Knowles on saavuttanut kultaa vuodelta 2004 Haagista, jolloin hänet valittiin myös turnauksen parhaaksi pelaajaksi. Champions Trophyn Knowles on voittanut kahdesti, vuosina 2005 ja 2012. Hän debytoi maajoukkueessa jo vuonna 2004.


title: Mark Knowles (maahockeypelaaja)

text: Seuratasolla Knowles edustaa kotimaansa Queensland Bladesia. Aiemmin hän on pelannut muun muassa Alankomaissa HC Rotterdamin riveissä. Vuonna 2007 Knowles valittiin maailman parhaaksi nuoreksi pelaajaksi.


title: Mark Knowles (maahockeypelaaja)

text: Knowlesin joukkuetoveri, olympiavoittaja Jamie Dwyer on hänen lankonsa.


title: Juliane Seyfarth

text: Juliane Seyfarth (s. 19. helmikuuta 1990 Eisenach) on saksalainen mäkihyppääjä. Hän edustaa WSC 07 Ruhlaa. Seyfarth on 160 senttimetriä pitkä ja painaa 48 kilogrammaa.


title: Juliane Seyfarth

text: Seyfarth debytoi mäkihypyn maailmancupissa joulukuussa 2011 Lillehammerissa sijoittuen sijalle 15. Näin ollen hän saavutti heti myös uransa ensimmäiset maailmancupin pisteensä. Kymmenen parhaan joukkoon hän sijoittui ensimmäisen kerran oltuaan yhdeksäs Rasnovissa helmikuussa 2015. Ensimmäisen palkintosijansa, ja samalla voittonsa, hän saavutti Lillehammerissa marraskuussa 2018. Hän oli samalla kaudella toinen ja kolmas Sapporon kilpailuissa sekä kolmas Râșnovissa. Continental Cupissa Seyfarth on saavuttanut kymmenen voittoa ja ollut 21 kertaa palkintokorokkeella.


title: Juliane Seyfarth

text: Seyfarth sijoittui kymmenenneksi Pyeongchangin olympialaisissa 2018. Hän on osallistunut kaksiin MM-kilpailuihin vuosina 2011 ja 2015, joissa hänen paras henkilökohtainen sijoituksensa on vuoden 2015 MM-kilpailuiden normaalimäen 14. tila. Hän voitti nuorten maailmanmestaruuden 2006.


title: Alice Ball

text: Alice Augusta Ball (24. heinäkuuta 1892 – 31. joulukuuta 1916) oli yhdysvaltalainen kemisti, joka kehitti lepran hoidossa aina 1940-luvulle saakka käytetyn öljyuutteen. Hän oli myös ensimmäinen Havaijin yliopistosta valmistunut nainen ja afroamerikkalainen.


title: Alice Ball

text: Alice Augusta Ball syntyi 24. heinäkuuta 1892 Seattlessa Washingtonissa. Hänen vanhempansa olivat James Presley ja Laura Louise (Howard) Ball. James Presley oli toimittaja, valokuvaaja ja asianajaja, ja perhe kuului ylempään keskiluokkaan. Ballin isoisä James Ball Sr. oli myös kuuluisa valokuvaaja ja yksi ensimmäisistä afroamerikkalaisista varhaista valokuvausmenetelmää dagerrotypiaa käyttäneistä henkilöistä. James Ball Sr. muutti Havaijille vuonna 1903, mutta hän kuoli seuraavana vuonna ja perhe muutti takaisin Seattleen vuonna 1905.


title: Lahmusen kartano

text: Lahmusen kartano (, ) on kartano Põhja-Sakalan kunnassa Viljandimaalla Virossa.


title: Lahmusen kartano

text: Kartanon historia tunnetaan 1590-luvulta alkaen, kun se oli puolalaisen Trojanowski-suvun hallussa. 1700–1800-luvuilla kartano kuului pitkään von Krüdener -suvulle ja 1885–1919 von Bockeille. Vuodesta 1926 alkaen rakennuksessa on ollut koulu, nykyiseltä nimeltään Lahmuse Kool. Toisen maailmansodan lopussa kartanon tiloissa toimi lyhyehkön aikaa Tallinnan konservatorio.


title: Lahmusen kartano

text: Kartanon päärakennus valmistui vuonna 1838. Myöhäisklassismia edustavan pääosin yksikerroksisen rakennuksen keskiosassa on kaksi kerrosta. Ullakkotilat ovat tosin nykyisin rakennuksen osalta hyötykäytössä.


title: Lahmusen kartano

text: Lahmusen kartanosta on säilynyt päärakennuksen ohella myös useita kartanon sivurakennuksia, jotka olivat 2010-luvulla hienosti kunnostettu palvelemaan koulun sekä sen oppilaiden ja opettajien tarpeita: punatiilinen tilanhoitajan talo, harmaakivinen suuri vilja-aitta, urheilutilaksi kunnostettu talli-vaunuvaja, paja ja nykyinen käsityötalo. Rakennukset ovat pääosin 1800-luvun puolivälistä.


title: Lumokkikasvit

text: Lumokkikasvit (Velloziaceae) on enimmäkseen trooppinen kasviheimo koppisiemenisten lahkossa Pandanales. Heimoon kuuluvat mm. lumokit ("Vellozia") ja toivukit ("Xerophyta").


title: Lumokkikasvit

text: Lumokkikasvit ovat kuiviin kasvupaikkoihin sopeutuneita kserofyyttejä, joilla on putkiloita myös varsissa ja lehdissä (yksisirkkaisilla niitä on yleensä vain juurissa) ja joiden varren kuoriosa (korteksi) on jakautunut kolmeen syysoluesiintymien jakamaan vyöhykkeeseen. Kasvit ovat ainavihantia, joskus puumaisia, joskin runko muodostuu pääasiassa versojuurista. Lehdet sijaitsevat tavallisesti kolmena rivinä, ovat piikkireunaisia ja niiden kuihduttua kannat jäävät jäljelle varteen. Kookkaat kukat sijaitsevat näennäisesti lehtihankoihin kiinnittyvissä kukinnoissa (lienevät oikeasti terminaalisia); usein kukinto on surkastunut yksikukkaiseksi. Kehälehdet ovat violetinvärisiä ja terälehtimäisiä, ja kukassa voi olla myös lisäteriö. Kukkapohjus on maljamainen; sen reunaan heteet kiinnittyvät. Sikiäin on kehänalainen ja siinä on kaksiosaiset, varrelliset ja pallomaiset istukat, joissa on paljon siemenaiheita. Vartalo on pitkä. Hedelmä on selkäluomaisesti avautuva. Siemenessä on proteiinipitoista aleuronisolukkoa ja tärkkelyspitoinen endospermi (tilannen muistuttaa heinäkasvien jyvää).


title: Lumokkikasvit

text: Lumokkikasvien kotiseutua ovat Etelä-Afrikka, Afrikka, Madagaskar ja Arabian niemimaan lounaisosa. Lisäksi on yksi laji Kiinassa.


title: Lumokkikasvit

text: Lumokkikasvien heimossa on viisi sukua ja 240 lajia. Alaheimoja erotetaan kaksi.


title: Lumokkikasvit

text: "Acanthochlamys bracteata" on alaheimonsa ainoa laji. Se kasvaa Tiibetin kaakkoisosassa ja Lounais-Kiinassa ja on juurakollinen ja vanallinen ruoho. Lehdet kiinnittyvät vanaan kierteisesti ja niissä on vain yksi johtojänne ja kookas tyvikieleke, joka ympäröi varren. Vanan päähän kehittyy kukinto, joka kerrainnainen: osakukinnot ovat mykerömäisiä. Kehälehdet ovat yhtyneitä, heteenponnet ja palhot lyhyitä. Siemenessä on kookas tai keskikokoinen alkio.


title: Lumokkikasvit

text: Kasvit ovat puu- tai ruohovartisia, ja niiden jälkijuuret kasvavat usein pysyvien lehtikantojen läpi. Kasvit ovat karvaisia. Lehdet sijaitsevat kolmena rivinä ja niissä on vahva keskisuoni ja tavallisesti piikkiset reunat. Kukinto on usein surkastunut yksikukkaiseksi. Kukkapohjus voi olla maljamainen ja kehälehdet ovat enimmäkseen erillisiä ja väriltään violetteja. Heteitä on kuusi tai enemmän; niiden palhot ovat lieriömäisiä ja ponnet pitkiä. Sikiäimessä on mesiäisiä, ja luotit ovat kookkaita, pystyjä tai siirottavia, pallomaisia. Hedelmä on toisinaan reikäluomainen. Siemenessä on keskikokoinen tai lyhyt alkio.


title: Lumokkikasvit

text: Alaheimossa on neljä sukua ja 240 lajia, jotka kasvavat Etelä-Amerikassa, Afrikassa, Madagaskarissa ja Arabian niemimaan lounaisosassa.


title: Lumokkikasvit

text: Lumokkikasveihin kuuluvat seuraavat suvut:


title: Birdman

text: Birdman voi tarkoittaa ainakin seuraavia:


title: Juho Timonen (toimittaja)

text: Juho (Jussi) Timonen (24. joulukuuta 1890 Kiuruvesi – 26. elokuuta 1977 Lontoo) oli suomalainen toimittaja.


title: Juho Timonen (toimittaja)

text: Kiuruveden Luupuvedeltä kotoisin ollut Timonen suoritti oppikoulun kolmessa ja puolessa vuodessa. Hän opiskeli Helsingin yliopistossa filosofiaa ja estetiikkaa ja valmistui filosofian maisteriksi 1919. Timonen matkusteli sitten Euroopassa ja asettui lopulta pysyvästi asumaan Lontooseen. Hän oli Uusi Suomi -lehden ulkomaantoimittajana ja kirjeenvaihtajana vuodesta 1929 ja toimi lehden Lontoon-kirjeenvaihtajana vuodesta 1932 aina sotavuosiin saakka.


title: Juho Timonen (toimittaja)

text: Timonen käänsi kirjallisuutta, kirjoitti lehtiartikkeleita ja julkaisi muun muassa Leninin elämäkerran, jonka hän käänsi myös englannin kielelle ja kirjoitti teokseen englanniksi jatko-osia. Timonen hallitsi eurooppalaisten kielten ohella myös ainakin sanskriittia, arabiaa, esperantoa, bengalia ja idoa. Uskontojen ja filosofian ohella hän oli kiinnostunut atomifysiikasta, kosmologiasta, genetiikasta, neurologiasta sekä psykofyysisistä ilmiöistä. Näistä aiheista hän suunnitteli pääteostaan "The True Function of Brain".


title: Juho Timonen (toimittaja)

text: Viimeksi Timonen oli tutkijana British Museumissa. Tampereen yliopiston kirjaston käsikirjoitusarkistossa säilytetään Timosen ystävälleen tohtori Kalle Soraiselle vuosina 1917-1966 suomeksi ja englanniksi kirjoittamia kirjeitä.


title: Line Jahr

text: Line Jahr (s. 16. tammikuuta 1984) on norjalainen mäkihyppääjä ja MM-mitalisti. Hän edusti Vikersund IF -seuraa.


title: Line Jahr

text: Jahr debytoi Mäkihypyn maailmancupissa joulukuussa 2011 Lillehammerin osakilpailussa sijoittuen sijalle 28. Näin ollen Jahr saavutti heti ensimmäiset maailmancupin pisteensä. Jahrin paras sijoitus maailmancupin osakilpailussa on neljäs sija, jonka hän on saavuttanut kolmesti; helmikuussa 2012 Zaōssa, maaliskuussa 2014 Planicassa ja helmikuussa 2015 Râșnovissa. Continental Cupista Jahr on saavuttanut kolme voittoa ja 22 palkintosijaa.


title: Line Jahr

text: Jahr kilpaili vuoden 2014 talviolympialaisissa Sotšissa, jossa hän oli normaalimäen kilpailun yhdeksäs.


title: Line Jahr

text: MM-kilpailuihin hän on osallistunut neljästi, vuosina 2009, 2011, 2013 ja 2015. Vuonna 2015 hän saavutti sekajoukkuekilpailun hopeaa Falunista. Paras henkilökohtainen sijoitus on vuoden 2009 kilpailuiden normaalimäen yhdeksäs sija Liberecistä.


title: Keltaputket

text: Keltaputket ("Ferula") on sarjakukkaiskasveihin kuuluva suku. Siihen kuuluu 170 lajia vankkoja, ruohovartisia, aromaattisia, monivuotisia kasveja, joita esiintyy Välimereltä Keski-Aasiaan ulottuvalla alueella. Pirunkeltaputkea ja pihkakeltaputkea käytetään lääkekasvina, välimerenkeltaputkea koristekasvina.


title: Sammakonputket

text: Sammakonputket ("Hydrocotyle") on kasvisuku, joka aiemmin on luokiteltu sarjakukkaiskasveihin, mutta uusimman tiedon mukaan araliakasvien heimoon. Sammakonputkiin kuuluu 75 lajia, joita esiintyy Euraasiassa, Pohjois-Amerikassa ja Uudessa-Seelannissa. Ne ovat monivuotisia ruohovartisia kasveja, jotka kasvavat kosteilla paikoilla tai vedessä. Sammakonputkien kasvutapa on usein suikertava, niillä on pyöreät lehdet ja huomaamattomat kukat pienissä sarjoissa.


title: Sammakonputket

text: Muutamia sammakonputkilajeja viljellään akvaario- ja vesikasvina. Rohtosammakonputkea käytetään myös mauste- ja lääkekasvina.


title: Daniel (futsalpelaaja)

text: Daniel Ibañes Caetano (eli Daniel; s. 6. heinäkuuta 1976 São Paulo, Brasilia) on brasilialaissyntyinen espanjalainen uransa päättänyt futsalpelaaja. Pelipaikaltaan Daniel oli ala eli laitapelaaja. Hän on 175 senttimetriä pitkä ja painaa 75 kilogrammaa.


title: Daniel (futsalpelaaja)

text: Daniel voitti Espanjan futsalmaajoukkueen kanssa MM-kultaa vuonna 2000 Guatemalasta. Hän saavutti myös MM-hopeaa vuonna 2008 Brasiliassa. EM-kilpailut Daniel voitti Espanjan joukkueessa neljästi vuosina 2001, 2005, 2007 ja 2010. Hän lopetti uransa vuonna 2010.


title: Daniel (futsalpelaaja)

text: Seuratasolla Daniel edusti vuodet 2002–2010 Inter Movistaria, jonka kanssa hän voitti neljä Espanjan-mestaruutta, kaksi UEFA Futsal Cupia ja neljä Espanjan cupia. Vuodet 1996–2002 hän edusti Caja Segoviaa, jonka kanssa hän voitti kerran Espanjan-mestaruuden, kerran UEFA Futsal Cupin ja kolmesti Espanjan cupin. Hän voitti myös urallaan kolmesti Intercontinental Cupin.


title: Sofja Tihonova

text: Sofja Dmitrijevna Tihonova (; s. 16. marraskuuta 1998 Pietari) on venäläinen mäkihyppääjä. Hän edustaa Saint-Petersburg KOR1 Dinamo -seuraa.


title: Sofja Tihonova

text: Tihonova debytoi mäkihypyn maailmancupissa joulukuussa 2013 Lillehammerissa sijoittuen kilpailussa sijalle 33. Ensimmäiset maailmancupin pisteensä hän saavutti tammikuussa 2014 oltuaan Tšaikovskin kilpailussa 22:s. Tihonovan paras sijoitus maailmancupin osakilpailussa on neljäs sija, jonka hän saavutti joulukuussa 2014 Lillehammerista. Continental Cupissa Tihonova debytoi jo 12-vuotiaana vuonna 2010.


title: Sofja Tihonova

text: Tihonova kilpaili vuoden 2015 MM-kilpailuissa Falunissa. Hän oli normaalimäen 20:s ja sekajoukkuemäen viides. Helmikuussa 2015 Tihonova saavutti kultaa henkilökohtaisesta ja hopeaa joukkuekilpailusta nuorten MM-kilpailuista ja saman vuoden tammikuussa niin ikään kultaa henkilökohtaisesta ja hopeaa joukkuekilpailusta Euroopan nuorten olympiafestivaaleilta.


Suomennetun tietokirjallisuuden historia: 1800-luvulta 2000-luvulle on Suomalaisen kirjallisuuden seuran vuonna 2013 julkaisema teos suomennetun tietokirjallisuuden historiasta.


title: Pustertal

text: Pustertal (, , ladin. "Val de Puster") on laakso Etelä- ja Itä-Tirolissa Alpeilla. Pustertalin taajamat sijaitsevat 750-1180 metrin korkeudella. Suurimpia taajamia Pustertalin länsialueella ovat Toblach, Welsberg, Olang ja Bruneck; itäalueella suurimpia ovat Innichen, Sillian ja Mittewald.


title: Pustertal

text: Pustertalin alueella sijaitsee Pustertalin piirikunta (saks. "Bezirksgemeinschaft Pustertal", ital. "Comprensorio della Val Pusteria"), joka perustettiin vuonna 1969. Siihen kuuluu 26 kuntaa ja sen kokonaispinta-ala on 2 071 neliökilometriä. Piirikunnan asukasluku on 73 000 ja sen keskuskaupunki on Bruneck. Vuoden 2001 väestölaskennan mukaan 80,96 prosenttia asukkaista puhuu saksaa, 13,40 prosenttia ladinia ja 5,64 prosenttia italiaa äidinkielenään.


title: Luettelo Samuli Putron kappaleista

text: Tämä on luettelo Samuli Putron kappaleista hänen soolouraltaan.


title: Linnunsilmät

text: Linnunsilmät ("Chrysosplenium") on rikkokasveihin kuuluva suku, jossa on noin 55 lajia yksi- ja monivuotisia ruohokasveja. Niitä esiintyy Euroopassa, Aasiassa ja Pohjois-Amerikassa. Kaksi linnunsilmälajia, kevätlinnunsilmä ja lapinlinnunsilmä kasvavat luonnonvaraisina Suomessa. Linnunsilmiä voidaan viljellä myös perennana.


title: Olustveren kartano

text: Olustveren kartano (, ) on kartano entisen Suure-Jaanin kunnan, nykyisen Põhja-Sakalan kunnan Olustveren kylässä Viljandimaalla Virossa.


title: Olustveren kartano

text: Olustveressä oli kartano jo keskiajalla, mutta nykyiselle paikalleen kartano siirtyi vuonna 1632, kun siitä tuli Valentin Schillingin läänitys. Vuodesta 1742 kartano kuului von Ferseneille. Fersenit olivat sotilaita ja merkittäviä hovimiehiä Pietarissa. Heidän omistuksessa Olustvere oli maareformiin saakka. Vuonna 1920 kartanoon tuli maatalouskoulu, ja nykyisin siellä toimii Olustveren palvelu- ja maaseudun talousalan opisto sekä museo.


title: Olustveren kartano

text: Kartanon nykyinen päärakennus valmistui vuonna 1903. Sen suunnitteli ilmeisesti skotlantilainen Archibald MacPherson. Omana aikana huippumoderni talo (mm. sähkö. puhelin, juokseva vesi) muistuttaa rakennustyyliltään Englannin maaseudun kartanoita. Rakennus on valmistuttuaan tyylikäs ja on yhä nykyäänkin Viron muista kartanoista poikkeava ja edelleen hyvässä kunnossa.


title: Olustveren kartano

text: Myös 1800-1900-luvun taitteessa valmistuneet sivurakennukset, kuten sepänpaja, viinanpolttimo, viljakuivuri ja muut ovat tutustumisen arvoisia. Kartanon puiston suunnitteli vuonna 1903 aikakauden tunnettu ammattilainen, maisema-arkkitehti Georg Kuphaldt Riiasta.


title: Valeangervot

text: Valeangervot ("Rodgersia") on rikkokasveihin kuuluva suku, jossa on kuusi lajia. Valeangervot ovat ryhdikkäitä, jopa kaksi metriä korkeaksi kasvavia monivuotisia kasveja, joista ainakin neljää lajia viljellään koristekasvina, perennana. Luonnonvaraisena lajeja esiintyy Kiinan, Korean, Japanin ja Myanmarin vuoristoissa. Kilpiangervo ("Astilboides tabularis", syn. "Rodgersia tabularis") on valeangervojen lähisukuinen laji.


title: Ale-Einari Riipinen

text: Juho Ale-Einari Riipinen (28. lokakuuta 1902 Mikkelin maalaiskunta – 7. kesäkuuta 1957 Helsinki) oli suomalainen Kauppalehden päätoimittaja.


title: Ale-Einari Riipinen

text: Riipisen vanhemmat olivat maanviljelijä Juho Riipinen ja Iida Maria Hovinen. Hän pääsi ylioppilaaksi 1922 ja valmistui filosofian kandidaatiksi ja maisteriksi 1928.


title: Ale-Einari Riipinen

text: Riipinen on tamperelaisen Aamulehden toimittajana 1930–1951 ja Kauppalehden päätoimittajana vuodesta 1951 alkaen.


title: Dimitri Qvintus

text: Dimitri Qvintus on Suomen Sosialidemokraattisen Puolueen puheenjohtajan Antti Rinteen poliittinen neuvonantaja ja viestintävastaava. Ennen nykyistä tehtäväänsä Qvintus toimi sosialidemokraattisen eduskuntaryhmän viestintäsihteerinä sekä valtiovarainministeri Jutta Urpilaisen mediasuhteista vastaavana erityisavustajana. Lisäksi Qvintus on avustanut entistä peruspalveluministeri Maria Guzeninaa.


title: Dimitri Qvintus

text: Qvintus siirtyi politiikkaan vuonna 2011. Ennen sitä hän teki toimittajan töitä "Suomen Golflehdessä" sekä kirjoitti vapaana toimittajana "Suomen Kuvalehteen" ja "Metroon". Helsinkiläinen Qvintus on vuodesta 2014 lähtien ollut "Iltalehden" bloggaaja, ja hän kirjoittaa lisäksi blogia "Uuden Suomen" Puheenvuorossa. Hän on taustaltaan sekä identiteetiltään osaksi karjalainen ja ortodoksi.


title: Dimitri Qvintus

text: Dimitri Qvintus on ollut myös ääninäyttelijänä. Qvintus on esiintynyt vuosina 1994–2010 piirros- ja animaatioelokuvissa ja -sarjoissa. Hänen roolejaan ovat Pärsky ("Pieni merenneito"), Kikero ("101 dalmatialaista"), Skippy ("Animaaniset"), Nalle (jaksot 1–9) ("Franklin"), Jaska ("Ipanat"), Ruma Ankanpoikanen (nimirooli), Kippo ("Kaunotar ja hirviö – Lumottu joulu") sekä Mainio Manu (nimirooli).


title: Tuxtla Gutiérrez

text: Tuxtla Gutiérrez on Chiapasin osavaltion pääkaupunki Meksikossa. Vuonna 2014 siellä oli 585 400 asukasta.


title: Tuxtla Gutiérrez

text: Kaupunki sijaitsee 530 metrin korkeudessa vajaat 400 km Oaxacasta itään. Se on osavaltiossaan paitsi hallinnollinen, myös kaupan ja teollisuuden keskus. Kun Chiapasin kaakkoisosasta löytyi öljyä ja maakaasua 1900-luvun lopulla, Tuxtlan taloudellinen merkitys kasvoi.


title: Tellima

text: Tellima ("Tellima grandiflora") on rikkokasveihin kuuluva monivuotinen kasvi, joka on ainoa laji suvussaan. Se kasvaa luonnonvaraisena läntisessä Pohjois-Amerikassa Kaliforniasta Alaskaan kosteissa metsissä. Tellimaa viljellään myös puutarhaperennana.


title: Tellima

text: Tellima kasvaa 80 senttimetriä korkeaksi ja 30 cm leveäksi. Sillä on viisi- tai seitsenliuskaiset karvaiset lehdet, jotka muodostavat ruusukkeen. Kukintona on pystyn varren päähän kehittyvä terttu, jossa on harvasti 15–30 kappaletta vihertävänvalkoisia ja 9 millimetriä pitkiä kukkia.


title: Tellima

text: Kuvia tellimasta:


title: Toluca

text: Toluca on Estado de Méxicoin osavaltion pääkaupunki Meksikossa. Vuonna 2014 siellä oli 520 800 asukasta.


title: Toluca

text: Kaupunki sijaitsee noin 50 km liittovaltion pääkaupungista Mexicosta länteen. Se sijaitsee laaksossa 2680 metrin korkeudessa Nevado de Toluca -tulivuoren juurella.


title: Kormikit

text: Kormikit ("Lallemantia") on huulikukkaiskasveihin kuuluva kasvisuku, jossa on viisi lajia. Kormikkeja voidaan viljellä yksivuotisina koristekasveina.


title: Vuorimintut

text: Vuorimintut ("Pycnanthemum") on huulikukkaiskasveihin kuuluva kasvisuku, jossa on 21 lajia. Ne kasvavat Yhdysvalloissa niityillä ja avoimissa metsissä. Vuoriminttujen lehdet ovat aromaattisia murskattuna, ja suvun kasveja voidaan viljellä yrttinä. Vuoriminttulajeista huiskuvuoriminttua ja virginianvuoriminttua käytetään maustekasvina.


title: Ampiaisyrtit

text: Ampiaisyrtit ("Dracocephalum") on huulikukkaiskasveihin kuuluva suku, jossa on 50 lajia. Ne ovat yksi- ja monivuotisia ruohovartiskasveja tai pieniä ainavihreitä pensaita. Suurin osa lajeista esiintyy Euraasiassa, muutamat Pohjois-Afrikassa ja Pohjois-Amerikassa. Ampiaisyrttien lehdet ovat usein aromaattisen tuoksuiset. Neljä eri ampiaisyrttilajia, ketoampiaisyrtti, amerikanampiaisyrtti, isoampiaisyrtti ja siperianampiaisyrtti esiintyvät Suomessa luonnonvaraisina, ne ovat tulokaskasveja tai viljelyjäänteitä.


title: Ampiaisyrtit

text: Lukuisia ampiaisyrttilajeja viljellään monivuotisina koristekasveina. Yksivuotista tuoksuampiaisyrttiä käytetään mausteyrttinä.


title: Teurikat

text: Teurikat ("Teucrium") on huulikukkaiskasveihin kuuluva kasvisuku. Teurikoihin kuuluu noin sata lajia, jotka ovat monivuotisia ruohokasveja ja ikivihreitä ja kausivihreitä varpuja ja pensaita. Teurikoita esiintyy maailmanlaajuisesti, mutta suurin osa niistä kasvaa Välimeren alueen kuivilla paikoilla. Teurikoiden lehdet ovat aromaattisen tuoksuisia. Monia lajeja viljellään koristekasveina, perennana. Rohtoteurikkaa ja lehtoteurikkaa käytetään lääkekasvina.


title: Nukulat

text: Nukulat ("Leonurus") on huulikukkaiskasveihin kuuluva kasvisuku, jossa on 24 lajia. Muutamia nukulalajeja viljellään monivuotisina koristekasveina ja lääkekasveina. Rohtonukulaa on menneinä aikoina käytetty sydänrohtona.


title: Dinosaurusten koot

text: Dinosaurusten koot vaihtelivat alle 170 gramman painoisista jopa 100 tonnin painoisiin.


title: Dinosaurusten koot

text: Suurimmat dinosaurukset ovat suurimpia maalla koskaan eläneitä eläimiä. Kaikkein suurimpia niistä olivat pitkäkaulaiset, kasveja syöneet sauropodit. Useimpien paleontologien mielestä suurin dinosaurus oli "Argentinosaurus", joka painoi karkeasti arvioituna 88–110 tonnia ja oli noin 35 metriä pitkä. Arviot "Argentinosauruksen" painosta vaihtelevat paljon, koska siitä on säilynyt vain vähän fossiileja, lähinnä selkärangasta, kylkiluista ja jalan alaosasta. Titanosaurusten joukossa on muitakin lajeja, joista jotkin saattavat olla vielä "Argentinosaurustakin" suurempia, mutta niistäkin on säilynyt vain hyvin vähän fossiileja. "Brachiosaurusta" pidettiin aikoinaan 80 tonnin painoisena ja kaikkein painavimpana dinosauruksena, mutta nykyisin sen arvioidaan olleen korkeintaan 50-tonninen.


title: Dinosaurusten koot

text: Yksi pisimpiä dinosauruksia oli myös "Supersaurus vivianae", mahdollisesti noin 34 metriä. Korkein oli mahdollisesti "Sauroposeidon proteles". Se ylsi arviolta 17 metrin korkeuteen, mutta arvio on fossiilien vähäisyyden johdosta tehty sitä muistuttavan "Giraffatitan brancain" pohjalta.


title: Dinosaurusten koot

text: Jos lintuja ei lasketa mukaan, pienin maalla liikkuva dinosaurus oli mahdollisesti "Parvicursor", joka oli 38 senttimetriä pitkä ja painoi alle 170 grammaa.


title: Dinosaurusten koot

text:
Pisimmät tunnetut dinosaurukset olivat arvioiden mukaan:Aluksi myös "Seismosaurusta" luultiin yhdeksi suurimmista, mutta myöhemmin pituudeksi arvioitiin vain 33 metriä ja sille annettiin uusi nimi, "Diplodocus hallorum".
Vertailun vuoksi: historian painavin eläin sinivalas voi olla ainakin 34 metriä pitkä ja yli 200 tonnia painava.


title: Dinosaurusten koot

text: Painavimmat dinosaurukset olivat arvioiden mukaan:Teropodit olivat yleensä kaksijalkaisia, terävähampaisia lihansyöjädinosauruksia.


title: Dinosaurusten koot

text: Suurimpien teropodien koko häntä mukaan lukien:


title: Dinosaurusten koot

text: Painavimmat teropodit olivat:


title: Enes Kanter

text: Enes Kanter (s. 20. toukokuuta 1992 Zürich, Sveitsi) on turkkilainen koripalloilija, pelipaikaltaan sentteri. Hän on vuodesta 2017 lähtien edustanut NBA-liigassa pelaavaa New York Knicksiä.


title: Enes Kanter

text: Kanter debytoi ammattilaiskentillä kaudella 2008–2009 Fenerbahçen joukkueessa, pelaten viisi ottelua Turkin liigassa ja neljä ottelua Euroliigassa. Kauden jälkeen hän hylkäsi useita tarjouksia Euroopan huippuseuroilta pelatakseen Yhdysvalloissa lukio- ja yliopistokoripalloa.


title: Enes Kanter

text: Yhden lukiovuoden jälkeen Kanterin oli tarkoitus pelata kaudella 2010–2011 Kentuckyn yliopiston joukkueessa. Kattojärjestö NCAA totesi kuitenkin Kanterin olevan edustuskelvoton Fenerbahçen aiemmin maksamien korvausten vuoksi, jotka rikkoivat järjestön tiukkoja amatöörisäädöksiä.


title: Enes Kanter

text: Utah Jazz varasi Kanterin vuoden ensimmäisellä kierroksella, tilaisuuden kolmantena pelaajana Kyrie Irvingin ja Derrick Williamsin jälkeen. Kanter pelasi Utahissa kolme täyttä kautta, ja neljännen kauden siirtotakarajalla hän siirtyi kolmen joukkueen kaupassa Oklahoma City Thunderiin. Syyskuussa 2017 hän siirtyi New York Knicksiin kaupassa, jossa Carmelo Anthony siirtyi toiseen suuntaan.


title: Enes Kanter

text: Turkin maajoukkueessa Kanter debytoi vuoden 2011 EM-kisoissa.


title: Enes Kanter

text: Yhdysvalloissa maanpaossa elävää uskonnollis-poliittista vaikuttajaa Fethullah Güleniä avoimesti tukeva Kanter on ollut Turkissa "persona non grata" vuoden 2016 vallankaappausyrityksen jälkeen ja on suljettu myös kaiken maajoukkuetoiminnan ulkopuolelle.


title: Kohtalonpensaat

text: Kohtalonpensaat eli kohtalonköynnökset ("Clerodendrum") on huulikukkaiskasveihin kuuluva suku, jossa on monia tunnettuja huonekasveja. Kohtalonpensaisiin kuuluu noin 400 lajia puita, pensaita ja puuvartisia köynnöksiä (liaaneja), jotka kasvavat pääosin maailman trooppisilla ja subtrooppisilla alueilla. Lukuisia lajeja viljellään koristekasvina näyttävien ja tuoksuvien kukkiensa vuoksi.


title: Paperilennokki (kappale)

text: ”Paperilennokki” on Robinin kappale hänen neljänneltä studioalbumilta "16". Kappale julkaistiin albumin kolmantena singlenä 7. marraskuuta 2014. Singlejulkaisua varten kappaleesta tehtiin uusi versio. Kappaleen ovat säveltäneet ja sanoittaneet Thomas Kirjonen, Heidi Maria Paalanen, Leo Salminen ja Jaakko Salovaara. Kappale kertoo ihastumisesta.


title: Paperilennokki (kappale)

text: Kappaleesta tuli Robinin uran toistaiseksi suurin radiohitti kappaleen noustessa vuoden 2015 ensimmäisellä viikolla viidenneksi soitetuimmaksi radiokappaleeksi. Edellinen paras radiolistasijoitus Robinilla oli huhtikuulta 2014, kun ”Onnellinen”-single nousi 15:nneksi.


title: Paperilennokki (kappale)

text: Singlen julkaisupäivänä kappaleesta julkaistiin myös Jaakko ja Kusti Mannisen ohjaama musiikkivideo. Video on kuvattu Malmin ja Oripään lentokentillä. Jälkimmäisellä lentokentällä videoon kuvattiin osuuksia taitolentokoneella, jota myös artisti itse pääsi ohjaamaan.


title: Maxim (albumi)

text: Maxim on vuonna 2011 ilmestynyt Circlen 36. albumi. Se julkaistiin ainoastaan vinyylinä rajoitettuna 500 kappaleen painoksena. Levy on äänitetty huhtikuussa 2005 yhtyeen kotikaupungissa Porissa, jolloin Circle esiintyi ruotsalaisen progg-yhtye Träd, Gräs & Stenarin lämmittelijänä. Albumi koostuu kahdesta pitkästä lähinnä improvisointia sisältävästä kappaleesta.


title: Maxim (albumi)

text: Albumin kansikuvassa on Porin keskustassa Antinkadun ja Liisankadun kulmauksessa sijainnut rakennustyömaa, jonka tieltä vuonna 2010 purettiin levyn äänityspaikkana toimineen Club 19 -ravintolan talo. Nimensä albumi sai samassa rakennuksessa aikoinaan sijainneen elokuvateatteri Maximin mukaan.


title: Ikiviuhkot

text: Ikiviuhkot eli rantaneilikat ("Limonium") on lyijykukkakasvien heimoon kuuluva suku, jossa on 150 lajia. Ikiviuhkoja esiintyy maailmanlaajuisesti ja ne kasvavat merenrannoilla, suolaisilla soilla ja aavikoilla. Ikiviuhkot voivat olla yksi-, kaksi- tai monivuotisia ruohokasveja tai puuvartisia varpuja. Monia suvun lajeja viljellään koristekasveina. Ikiviuhkoja käytetään myös leikkokukkana.Ikiviuhkoista on erotettu muihin sukuihin tataariviuhko ("Goniolimon tataricum") ja rusoikitähkä eli tähkäikiviuhko ("Psylliostachys suworowii").


title: Rakkaus tulessa

text: Rakkaus tulessa on vuonna 2011 ilmestynyt Erkki Kurenniemen ja Circlen albumi. Se koostuu suomalaisen elektronisen musiikin pioneerin Erkki Kurenniemen 1972 nauhoittamasta yksinpuhelusta, joka on yhdistetty rockyhtye Circlen vuonna 1999 harjoitustiloissaan äänittämään materiaaliin. Kurenniemen päiväkirjamaisessa kommentoinnissa hän kulkee talvisessa Helsingissä muun muassa Merihaan ja Töölön kaupunginosissa. Kurenniemen meditatiivisen puheen taustaksi on lisätty Circlen harjoituksista nauhoitettua jamittelua, joka tyyliltään muistuttaa yhtyeen saman aikakauden levytyksiä. Mitään varsinaisesti yhdistävää tekijää ei Kurenniemen ja Circlen osuuksilla ole, vaan ne ovat täysin toisistaan irrallisia. Albumi koostettiin Kurenniemen heinäkuussa 2011 olleen 70-vuotissyntymäpäivän kunniaksi.


title: Giardino

text: Giardino on vuonna 2011 ilmestynyt Circlen albumi, jolla on mukana myös Verde eli elektronisen musiikin artisti Mika Rintala. Se julkaistiin vain C-kasettina rajoitettuna 200 kappaleen eränä. Kasetti sisältää kaksi pitkää kokeellista kappaletta, jotka äänitettiin Tampereella vuonna 2007. Niillä kuullaan muun muassa syntetisaattoria ja kosketinsoittimia sekä lyömäsoittimia ja Mika Rätön "ääntelyksi" kuvailtua laulua. Kansitekstien mukaan kyseessä on dokumentaatio Verden sekä Circlen jäsenten Jussi Lehtisalon ja Mika Rätön iltapäiväisestä kohtaamisesta.


title: Giardino

text: Kasetin julkaisi Jussi Lehtisalon ja elokuvaohjaaja Mika Taanilan omistama Ruton Music, joka on erikoistunut kasettijulkaisuihin.


Yleisurheilun sisäratojen Suomen-mestaruuskilpailut 2015 järjestettiin Tampereella 21.–22. helmikuuta 2015. Kilpailut järjestettiin Pirkkahallissa ja järjestävänä seurana oli Tampereen Pyrintö.


title: Going the Distance

text: Going the Distance voi tarkoittaa seuraavia:


title: Jeff Daniels (täsmennyssivu)

text: Jeff Daniels voi tarkoittaa seuraavia:


title: Erkki Korhonen (kansanedustaja)

text: Erkki Korhonen (5. joulukuuta 1931 Valtimo – 29. tammikuuta 2015 Joensuu) oli suomalainen kansanedustaja. Hänet valittiin Pohjois-Karjalan vaalipiiristä Kristillisen liiton kansanedustajaksi 1975. Toiselle kaudelle 1979–1983 hän nousi varamiehen paikalta. Hän oli vuoden 1978 presidentinvaaleissa valitsijamies.


title: Erkki Korhonen (kansanedustaja)

text: Hän työskenteli opettajana Kontiolahdella Varparannan, Heinävaaran ja Kylmäojan kouluissa vuosina 1958–1984.


title: Erkki Korhonen (kansanedustaja)

text: Korhonen toimi Joensuun kaupunginvaltuustossa yhdeksän vaalikautta ja useita kausia kaupunginhallituksessa. Seurakunnan luottamustehtävissä hän oli 40 vuotta. Hän oli pitkäaikainen Kristillisen Eläkeläisliiton Pohjois-Karjalan puheenjohtaja ja kuului Kristillisen Eläkeliiton puheenjohtajistossa 30 vuotta.


title: Erkki Korhonen (kansanedustaja)

text: Hän sai opetusneuvoksen arvonimen vuonna 2000. Hänet palkittiin vaimonsa Eeva Korhosen kanssa Joensuun Vuoden vapaaehtoistyöntekijä -palkinnolla.


title: Punaisen hiekan maa

text: Punaisen hiekan maa ("The Shifting Whispering Sands") on Vivian Clark Gilbertin ja Mary Margaret Hadleyn tekemä kantrikappale. Sen suomenkieliset sanat on tehnyt Saukki..


title: Punaisen hiekan maa

text: Kappaleen on suomeksi levyttänyt tiettävästi ainoastaan Olavi Virta, mutta nauhoitus jäi julkaisematta vuonna 1957, jolloin se tehtiin Tukholmassa. Masternauha löytyi talvella 2015 Warner Music Finlandin arkistosta, ja se julkaistaan ep:nä, jolla on myös kappaleet "Uinuvalla laguunilla", "Cowboy Johnny" ja "Anna aurinkoisen paistaa". Ep:n muutkaan kappaleet eivät sisälly "Olavi Virta – Laulaja" -kokoelmalle, jolle on koottu 601 Virran levytystä.


title: Punaisen hiekan maa

text: Alkuperäinen kappale "Shifting Whispering Sands" oli vuonna 1955 suuri menestys, ja sen ovat levyttäneet muun muassa Johnny Cash ja Billy Vaughn.


title: Rakennepolitiikka

text: Rakennepolitiikka vaikuttaa talouden rakenteisiin ja kotitalouksien ja yritysten tekemiin valintoihin. Toimenpiteet voivat koskea muun muassa verotusta, sosiaaliturvaa, eläkejärjestelmää, työvoimapolitiikkaa, yritysten toimintaympäristöön vaikuttavaa sääntelyä sekä julkisten palveluiden ja hallinnon uudistamista. Rakennepolitiikka vaikuttaa talouteen pitkällä aikavälillä (vrt. lyhyemmän aikavälin suhdannepolitiikka).


title: Citizenfour

text: Citizenfour on Laura Poitrasin ohjaama, vuonna 2014 valmistunut dokumenttielokuva, joka kertoo Edward Snowdenista ja NSA:n joukkovalvontaskandaalista. Se voitti parhaan dokumenttielokuvan Oscar-palkinnon vuonna 2015.


title: HMS Richmond (F239)

text: HMS Richmond (viirinumero F239) oli Britannian Kuninkaallisen laivaston tyypin 23 fregatti.


title: HMS Richmond (F239)

text: Alus tilattiin joulukuussa 1989 Swan Hunterilta. Sen köli laskettiin 16. helmikuuta 1992 ja alus laskettiin vesille 6. huhtikuuta 1993. Alus otettiin palvelukseen 22. kesäkuuta 1995.


title: HMS Richmond (F239)

text: Vuonna 2003 alus saapui hieman ennen Irakin sodan alkua Armilla partioon Persianlahdelle, mistä se vapautti saapuessaan "HMS Cardiffin" palaamaan kotimaahan. Sotatoimien alettua alus tuki tulellaan merijalkaväen maihinnousua Al Fawin niemimaalle yhdessä "HMS Chathamin", "HMS Marlboroughin" ja "HMAS Anzacin" kanssa. Alus viipyi alueella elokuun loppuun.


title: Harjamäen sairaala

text: Harjamäen sairaala oli Siilinjärven kunnassa vuosina 1926-1997 toiminut useiden pohjoissavolaisten kuntien yhdessä perustama mielisairaala (vuoteen 1955 saakka Siilinjärven piirimielisairaala).


title: Harjamäen sairaala

text:
Mielisairaalan perustaminen Pohjois-Savon maakuntaan nousi esille jo 1912 Pohjois-Savon läntisten kuntien kunnallispäivillä. Ensimmäinen maailmansota kuitenkin katkaisi hankkeen. Asia nousi uudelleen esille sodan jälkeen ja vuonna 1921 kunnat päättivät perustaa yhteisen piirimielisairaalan. Sairaalan paikaksi ostettiin Siilinjärvellä sijaitseva Harjamäen 355 hehtaarin maatila, joka tarjosi pohjan sairaalan omalle ruoantuotannolle sekä tärkeimmälle hoitomuodolle, työterapialle, johon potilaat osallistuivat sairaalalle kuuluvalla maatilalla työskennellen.
Vuonna 1926 valmistuneen ensimmäisen sairaalarakennuksen suunnitteli helsinkiläinen arkkitehti Axel Mörne, joka oli tuon ajan johtavia sairaala-arkkitehteja. Rakennuksessa oli 150 potilaspaikkaa, aputiloja sekä henkilökunnan asuntoja. Lisäksi alueella sijaitsi huoltorakennuksia. Sairaala-alue laajeni vuosikymmenten kuluessa paitsi sairaalarakennuksilla myös muihin laajan laitoksen toimintoihin liittyvillä rakennuksilla aina huoltorakennuksista henkilökunnan asuntoihin. Varsinaisina sairaalarakennuksina alueelle valmistui vuonna 1939 naistentalo, vuonna 1959 uusi päärakennus sekä viimeiseksi vuonna 1961 Kevättömän B-mielisairaala.
Harjamäen sairaala oli aikanaan yksi Suomen suurimmista mielisairaaloista: sen ollessa laajimmillaan potilaita oli yli 1000 ja työntekijöitä yli 600. Hoitohenkilökunnan lisäksi sairaala työllisti mm. maatilan, puutarhanhoidon, kiinteistön- ja teknisen huollon, pesulan, keittiön, hallinnon ja talouden henkilökuntaa. Sairaala oli merkittävä työllistäjä pienessä, vuonna 1925 perustetussa Siilinjärven kunnassa ja sen merkitys kunnalle on ollut huomattava.
Muusta kuntakeskuksesta alkujaan syrjässä sijainneesta sairaala-alueesta muodostui vuosikymmenten aikana oma vilkas yhteisönsä. Siellä oli mm. kauppa, kioski, posti ja vilkasta harrastustoimintaa. Sairaala oli monien toimintojensa sekä osittain myös elintarviketuotannon osalta pitkälti omavarainen. Valtaosa henkilökunnasta asui alueelle rakennetuissa henkilökunnan asunnoissa. Alueen ilmapiiriä leimasi Harjamäen hengeksi kutsuttu yhteisöllisyys.
Suurin osa sairaalassa hoidetuista potilaista oli diagnosoitu skitsofreenikoiksi. Sairaalassa hoidettiin myös mm. masennukseen, maanis-depressiivisyyteen sekä alkoholismiin sairastuneita potilaita. Sairaalassa toimi myös neurologinen osasto.


title: Harjamäen sairaala

text: Vuonna 1990 Harjamäen sairaala liitettiin Pohjois-Savon sairaanhoitopiiriin. Psykiatrinen hoidon rakennemuutos johti 1990-luvun kuluessa laitoshoidon purkamiseen ja hajauttamiseen sekä avopalveluiden lisäämiseen, minkä seurauksena myös Harjamäen sairaalan toimintoja ryhdyttiin ajamaan alas. Sairaala lakkautettiin vuonna 1997.


title: Harjamäen sairaala

text: Harjamäen sairaala-alueella on nykyisin vilkasta yritystoimintaa. Vuonna 1939 naistenosastoksi valmistuneessa rakennuksessa toimii Siilinjärven kunnan ylläpitämä Harjamäen sairaalamuseo, joka esittelee Harjamäen historiaa.


title: Pöljän kotiseutumuseo

text: Pöljän kotiseutumuseo sijaitsee Siilinjärvellä Pöljän kylässä lähellä 5-tietä ja Savon rataa. Pöljän kansakoulun opettaja Elsa Väänäsen vuonna 1933 perustama, nyttemmin Silinjärven kunnan ylläpitämä museo on avoinna kesäkaudella noin parin kuukauden aikana tiistaista lauantaihin, talvikaudella sopimuksesen mukaan.


title: Pöljän kotiseutumuseo

text:
Museo esittelee Siilinjärven seudun historiaa sekä pohjoissavolaista maaseutuelämää 1800-luvulta 1930-luvulle. Museo sijaitsee Pöljänjärven itärannan maisemassa. Aiemman pienviljelijän pihapiirin käsittävällä museoalueella on seitsemän rakennusta 1800-luvun lopulta – 1900-luvun alusta. Nähtävänä on 1800-luvun savutupa, 1700-luvun morsiusaitta, maitoaitta, navetta, eloaitta, riihi ja savusaunaan.
Museoalue sijaitsee Pöljän muinaisjäännösalueella ja pihapiiristä on arkeologisissa tutkimusissa löydetty muun muassa kampakeramiikkaa, kiviesineiden kappaleita ja muinainen tulisija, joten paikalla lienee ollut asutusta jo kivikaudella. Pöljän kylän muinaislöytöjen mukaan on nimetty eräs kivikauden loppupuolella valmistettu keramiikkatyylikin Pöljän keramiikaksi.


title: Pöljän kotiseutumuseo

text: Kesäkaudella museoalueella tai sen välittömässä läheisyydessä on järjestetty lavatansseja. Museon yhteydessä sijaitsee 1900-luvun alulta oleva kotiseututalo (Myllyharjun tupa). Pöljän kotiseutumuseo on yksi Pöljän kylän kulttuuripolun kohteista. Museon välittömässä läheisyydessä oleva kunnan uimaranta.


title: Taipumattomat miehet

text: Taipumattomat miehet () on vuonna 1955 ensi-iltansa saanut Raoul Walshin ohjaama yhdysvaltalainen lännenelokuva, jonka pääosissa ovat Clark Gable, Jane Russell ja Robert Ryan. Elokuva perustuu Henry Wilson Allenin romaaniin "The Tall Men" (1954), jonka pohjalta Sydney Boehm ja Frank S. Nugent laativat elokuvan käsikirjoituksen. Kirjailija Henry Wilson Allen mainitaan elokuvan alkuteksteissä salanimellä Clay Fisher. Elokuvan tuottivat William A. Bacher ja William B. Hawks. 20th Century Fox oli elokuvan tuotanto- ja levittäjäyhtiönä.


title: Taipumattomat miehet

text:
"Taipumattomat miehet" kertoo veljeksistä Ben ja Clint Allisonista (Clark Gable ja Cameron Mitchell), jotka lähtevät ajamaan karjaa Texasista Montanaan. Matkalla he pelastavat intiaanien kynsistä Nella Turnerin (Jane Russell), joka päättää liittyä miesten matkaan. Matkalla syntyy niin romantiikkaa ja valinnanvaikeuksiakin – pääseekö karja koskaan perille Montanaan?
Tuottajat William A. Bacher ja William B. Hawks ostivat Henry Wilson Allenin romaanin elokuvaoikeudet 10 000 dollarilla. "Taipumattomat miehet" -elokuvan kuvaukset kestivät huhtikuusta kesäkuuhun 1955, jolloin elokuvan työnimenä oli "The Tall Man". Elokuva kuvattiin CinemaScope-elokuvausmenetelmällä Meksikon Durangossa ja Los Organes Valleyssa sekä Idahon Sun Valleyssa 3 115 000 dollarin budjetilla.


title: Taipumattomat miehet

text: "Taipumattomat miehet" sai ensi-iltansa Los Angelesissa 22. syyskuuta 1955. Maanlaajuinen ensi-ilta oli 5. lokakuuta 1955 ja New Yorkin ensi-ilta oli 11. lokakuuta 1955. Suomen ensi-ilta oli 18. toukokuuta 1956. "Taipumattomat miehet" tuotti ilmestymisvuotenaan Yhdysvalloissa ja Kanadassa kuusi miljoonaa dollaria. Yhteensä elokuva tuotti maailmanlaajuisesti 12 miljoonaa dollaria. "Taipumattomat miehet" oli 20th Century Foxin vuoden 1955 menestyneimpiä elokuvia. Elokuva jakoi paikkansa Billy Wilderin ohjaaman ja Marilyn Monroen tähdittämän komediaelokuvan "Kesälesken" kanssa. 20th Century Fox julkaisi elokuvan DVD:nä 15. elokuuta 2006.


title: Museopedagoginen yhdistys Pedaali

text: Museopedagoginen yhdistys Pedaali ry on 2005 perustettu museopedagogien, museoiden yleisötyöläisten ja alan opiskelijoiden yhdistys, jonka tavoitteena on edistää museopedagogista toimintaa, vahvistaa museoiden yleisötyötä tekevien ammatillista identiteettiä ja arvostusta sekä tukea jäsentensä ammatillista kehittymistä.


title: Museopedagoginen yhdistys Pedaali

text: Yhdistys ottaa kantaa museotoimintaa ja yleisösuhteita koskevaan keskusteluun, toimii alan keskustelufoorumina ja tarjoaa jäsenistölleen koulutusta ja verkostoja. Yhdistyksellä on oma julkaisusarjansa "Pedafooni".


title: Museopedagoginen yhdistys Pedaali

text: Yhdistys myöntää vuosittain Vuoden museopedagoginen teko -palkinnon. Palkinnolla pyritään vaikuttamaan museopedagogian arvostukseen ja nostamaan alaan liittyvää tietoisuutta suuren yleisön keskuudessa. Tunnustuksen tarkoituksena on nostaa esiin esimerkillisiä ja huomionarvoisia museoiden yleisötyöhön ja pedagogiseen toimintaan liittyviä hankkeita ja toimintamalleja. Palkinnon saaja valitaan jäsenistöltä saatujen ehdotusten joukosta.


title: Museopedagoginen yhdistys Pedaali

text: Palkintoon kuuluvat taiteilija Kalle Hammin toteuttama Pedaali-pienoisveistos sekä kunniakirja.


title: Museopedagoginen yhdistys Pedaali

text: Vuoden museopedagoginen teko -palkinnon ovat tähän mennessä saaneet:


title: Lainsuojaton (vuoden 1943 elokuva)

text: Lainsuojaton (televisioesityksessä käytetty myös nimikettä Lainsuojattomat; ) on vuonna 1943 ensi-iltansa saanut Howard Hughesin ohjaama yhdysvaltalainen lännenelokuva, jossa sekoittuvat myös draaman, komedian ja romantiikan aineksia. Elokuvan pääosassa on Jane Russell, jonka ensimmäinen elokuva "Lainsuojaton" on. Elokuva on merkittävä Russellin läpimurtoelokuvana, ja sen myötä hänestä tuli seksisymboli ja Hollywood-legenda. "Lainsuojattoman" sivurooleissa ovat muun muassa Jack Buetel, Thomas Mitchell ja Walter Huston. "Lainsuojattoman" käsikirjoituksen laati Jules Furthman ja elokuvan tuotti Howard Hughes. Howard Hughes Productions oli elokuvan tuotantoyhtiönä.


title: Lainsuojaton (vuoden 1943 elokuva)

text: Doc Holliday (Walter Huston) saapuu Lincolnin kaupunkiin, jonka sheriffinä hänen vanha ystävänsä Pat Garrett (Thomas Mitchell) työskentelee. Doc kertoo Patille, että hänen Red-hevosensa on varastettu, ja he saavat selville Docin hevosen seisovan hammaslääkärin vastaanoton edessä; käy ilmi, että hevosen on ”ostanut” muuan revolverimies William ”Billy the Kid” Bonney (Jack Buetel). Tästä huolimatta Docin ja Billyn välille syntyy harvinaislaatuinen ystävyys, joka saa Patin raivostumaan. Pat haluaa miesten poistuvan kaupungista. Kun Billy menee latoon nukkumaan, hänen kimppuunsa hyökkää Rio MacDonald (Jane Russell), joka haluaa kostaa hänelle veljensä kuoleman. Seuraavana päivänä Billyn ja Docin pokeripeli keskeytyy, kun tuntematon mies (Gene Rizzi) haastaa Billyn kaksintaisteluun. Billy ampuu miehen ja pian Pat saapuu apulaistensa kanssa pidättämään Billyä, mutta Doc asettuu Billyn puolelle ja auttaa tätä pakenemaan. Billyä ammutaan ja Doc vie hänet naisystävänsä Rion luokse. Rio, joka vähän aikaa sitten yritti tappaa Billyn, hetken epäröityä alkaa hoitaa hänen ampumahaavaansa. Hiljalleen Rio alkaa kuitenkin kiintyä potilaaseensa.


title: Lainsuojaton (vuoden 1943 elokuva)

text: Kun Doc lopulta palaa, hän huomaa, että ensin Billy vei häneltä hevosen ja nyt naisen. Billy antaa Docin valita hevosen ja Rion väliltä – Doc valitsee mieluummin hevosen. Tästä raivostunut Rio täyttää miesten kanttiinipullot hiekalla ennen heidän lähtöään. Pat on heidän perässään ja Doc yrittää säikäyttää hänet ampumalla muutaman apulaisen. Eräänä aamuna Doc huomaa, että Billy on kadonnut ja Pat on pidättämässä häntä. Pian he törmäävät Rioon, jonka he löytävät köytettynä. He saavat selville, että Billy on kaiken takana ja jäävät odottamaan hänen paluutaan – kun näin käy, Pat pidättää Billyn. Pat lähtee viemään miehiä takaisin kaupunkiin, jolloin sotapolulla olevat mescalerot hyökkäävät heidän kimppuunsa. Billy keksii konstin, jolla eksyttää intiaanit – he pääsevät karkuun ja majoittuvat autiotaloon. Siellä Doc kieltäytyy luovuttamasta asettaan ja aikoo poistua. Billy haastaa hänet kaksintaisteluun, mutta ei lopulta haluakaan tappaa tätä – sen sijaan Pat ampuu Docin. Pat antaa Billylle mahdollisuuden kadota; hän myöhemmin väittäisi Docin haudassa olevan Billy. Pat pyytää Billyltä aseet, jotta kaupunkilaiset vakuuttuu valheesta. Kyseessä on kuitenkin Patin kehittelemä juoni, jotta saa Billyn pidätettyä. Onni on kuitenkin Billyn puolella ja hän pääsee pakenemaan Rion kanssa.